Brisel na pragu uvođenja antidamping mera smederevskoj železari? - SDCafe.rs\nHome\tInfo\tBrisel na pragu uvođenja antidamping mera smederevskoj železari?\nEvropska komisija namerava da preduzme kaznene mere protiv kineske kompanije Hestil Srbija ali i države Srbije zbog kršenja antidamping mera Evropske unije, saznaje Danas u diplomatskim krugovima vodećih zemalja EU.\nKako tvrde naši sagovornici, Vlada Srbije određenim manevrima zasad uspeva da spreči da do toga dođe, ali ni bliske veze sa Berlinom ne mogu dugoročno kompenzovati kršenje normi EU.\n– Postoji osnovana sumnje da Kinezi izbegavaju antidamping mere preko svoje ćerke kompanije u Srbiji. Drugim rečima nadležni u Evropskoj komisiji su uvereni da Hestil svoju kompaniju u Srbiji koristi za "prepakivanje" proizvoda poreklom iz Kine. Menadžment firme Hestil se hvali fantastičnim rezultatima postignutim gotovo preko noći. Međutim, ogroman rast proizvodnje i izvoza njihove čeličane u Smederevu poklapa se sa padom izvoza ih Kine usled evropskih antidamping mera. To u Briselu osnovano izaziva veliku sumnju – navode naši izvori i ukazuje na to da je Danas već pisao, da postoje indicije da Hestil lim iz Kine spaja sa onim proizvedenim u železari u Smederevu nakon čega ga prodaje kao njen proizvod.\n– U Srbiji se uporno ponavlja da su Kinezi kupili Železaru Smederevo. To nije tačno. Istina je da je kompanija Hestil kupila veći deo imovine Železare Smederevo. Međutim, srpska firma pod imenom Železara Smederevo d.o.o. u većinskom vlasništvu države Srbije, i dalje postoji, i ima izvesnu imovinu. U strukturama EU postoje informacije da nije sprovedeno adekvatno razgraničenje imovine između kineske kompanije Hestil Srbija i srpske Železara Smederevo d.o.o, odnosno da se kineskoj strani na netransparentan način ustupa imovina koja joj ne pripada. Propisi Evropske unije to najstrože zabranjuju i tretiraju takve stvari kao vid nedopustive državne pomoći – navode naši izvori.\nIako je na sajtu Ministarstvo privrede objavljen ugovor o kupoprodaji imovine Železare Smederevo koji je Vlada Srbije 18. aprila 2016. godine potpisala sa Hestilom, među zapadnim diplomatama u Beogradu postoji uverenje o tajnim aneksima ugovora.\nMeđutim, nadležni u Ministarstvu privrede Srbije negiraju sve izneto.\n– Antidamping mere nisu izrečene Srbiji niti Železari d.o.o, Smederevo ili kompaniji Hestil Srbija. S obzirom na ovu činjenicu, koja je lako proverljiva na sajtu Evropske komisije, nije moguće niti izricanje sankcija Hestil Srbija. Navodno "prepakivanje" proizvoda je insinuacija, s obzirom da se zna da, kako Uprava carina tako i Evropska unija, pažljivo motre na poreklo i količinu uvezene robe – tvrde za Danas u Ministarstvu privrede. Dodaje se i da se "ovakvim tendencioznim i zlonamernim izjavama nanosi ogromna šteta i ugrožavaju radna mesta preko 5.000 zaposlenih radnika u Hestil Srbija, kao i ukupnoj privredi Republike Srbije.\nU Ministarstvu privrede negiraju i tajne anekse ugovora o kupoprodaji imovine Železare Smederevo.\n– Kupoprodajni ugovor Železare Smederevo je istog dana, posle potpisivanja, objavljen u integralnoj verziji na sajtu Ministarstva privrede. Kako je ceo proces prodaje pratio visoki nivo transparentnosti, tako naglašavamo da ne postoje nikakvi tajni aneksi ugovora sa kineskim investitorom. Na raspolaganju smo da sve nedoumice ili pitanja oko kupoprodajnog ugovora sve zainteresovane strane, dostave Ministarstvu privrede i dobiju tačan i precizan odgovor – kažu u Ministarstvu privrede.\nTakođe se negira i da se kineskoj strani na netransparentan način ustupa imovina koja joj ne pripada.\n– Sva imovina koja je prodata kineskoj kompanije jasno je i detaljno pobrojana u kupoprodajnom ugovoru a uvidom u Katastar nepokretnosti jasno se može utvrditi vlasništvo. Sumnja u prenos imovine na neodgovarajući način nije primerena čak ni kao pretpostavka, s obzirom da je ceo proces prodaje imovine kineskoj kompaniji sproveden na transparentan način u skladu sa svim propisima i uz punu odgovornost Ministarstva privrede i Republike Srbije – kažu u Ministarstvu privrede.\nŽeljko Veselinović, predsednik Udruženih sindikata Srbije "Sloga" čija sindikalna podružnica deluje u Železari Smederevo u kojoj je i sam radio dugi niz godina kaže za Danas da ima slična saznanja kao i naši diplomatski izvori.\n– Već duže vreme upozoravam da postoji mogućnost da Hestil dodaje lim iz Kine proizvodima Železare Smederevo čiji je vlasnik. To je po zakonima Evropske unije apsolutno nedopustivo. Veoma je indikativno da su za veoma kratko vreme Kinezi postigli tako dobre poslovne rezultate u smederevskoj železari. To je apsolutno nemoguće sem pod uslovom da u proizvode ugrađuju limene komponente iz Kine što predstavlja kršenje antidamping mera Evropske unije – naglašava naš sagovornik.\nPrema njegovim rečima Železara Smederevo d.o.o. u vlasništvu Srbije poseduje određenu imovinu odnosno zemljište, luku, gasovod. Korišćenje tih resursa, u slučaju da je tačno da se oni ustupaju Hestilu, u Evropskoj uniji se posmatra kao direktno subvencionisanje odnosno mešanje države u proizvodni proces što je zabranjeno.\n– Odgovorno tvrdim da poslovanje Hestila u Srbiji ne bi bilo profitabilno pod uslovom da ta kompanija državi plaća sve dadžbine. Veliko je pitanje koliko za gas, struju i vodu Kinezi zaista plaćaju državi. Uveren sam da ne plaćaju ekonomsku cenu a s obzirom na druge troškove poslovanja teško da bi bili u plusu da je drugačije – tvrdi Veselinović.\nEkonomista Milan R. Kovačević ističe da su kazne za kršenje konkurencije u Evropskoj uniji rigorozne te da će Hestil sigurno da se suoči sa njima u slučaju da Evropska komisija proceni da nisu poštovane antidamping mere.\n– Takođe, država Srbija je dužna da kontroliše rad privrednih subjekata na njenoj teritoriji i u slučaju da se oni ogreše o propise EU i ona može da snosi sankcije to jest bude kažnjena – kaže Kovačević.\nKako tvrde naši sagovornici, Vlada Srbije određenim manevrima zasad uspeva da spreči da do toga dođe, ali ni bliske veze sa Berlinom ne mogu dugoročno kompenzovati kršenje normi EU. – Postoji osnovana sumnje da Kinezi izbegavaju antidamping mere preko svoje ćerke kompanije u Srbiji. Drugim rečima nadležni u Evropskoj komisiji su uvereni da Hestil svoju kompaniju u Srbiji koristi za "prepakivanje" proizvoda poreklom iz Kine. Menadžment firme Hestil se hvali fantastičnim rezultatima postignutim gotovo preko noći. Međutim, ogroman rast proizvodnje i izvoza njihove čeličane u Smederevu poklapa se sa padom izvoza ih Kine usled evropskih antidamping mera. To u Briselu osnovano izaziva veliku sumnju – navode naši izvori i ukazuje na to da je Danas već pisao, da postoje indicije da Hestil lim iz Kine spaja sa onim proizvedenim u železari u Smederevu nakon čega ga prodaje kao njen proizvod. – U Srbiji se uporno ponavlja da su Kinezi kupili Železaru Smederevo. To nije tačno. Istina je da je kompanija Hestil kupila veći deo imovine Železare Smederevo. Međutim, srpska firma pod imenom Železara Smederevo d.o.o. u većinskom vlasništvu države Srbije, i dalje postoji, i ima izvesnu imovinu. U strukturama EU postoje informacije da nije sprovedeno adekvatno razgraničenje imovine između kineske kompanije Hestil Srbija i srpske Železara Smederevo d.o.o, odnosno da se kineskoj strani na netransparentan način ustupa imovina koja joj ne pripada. Propisi Evropske unije to najstrože zabranjuju i tretiraju takve stvari kao vid nedopustive državne pomoći – navode naši izvori. Iako je na sajtu Ministarstvo privrede objavljen ugovor o kupoprodaji imovine Železare Smederevo koji je Vlada Srbije 18. aprila 2016. godine potpisala sa Hestilom, među zapadnim diplomatama u Beogradu postoji uverenje o tajnim aneksima ugovora.\nMeđutim, nadležni u Ministarstvu privrede Srbije negiraju sve izneto. – Antidamping mere nisu izrečene Srbiji niti Železari d.o.o, Smederevo ili kompaniji Hestil Srbija. S obzirom na ovu činjenicu, koja je lako proverljiva na sajtu Evropske komisije, nije moguće niti izricanje sankcija Hestil Srbija. Navodno "prepakivanje" proizvoda je insinuacija, s obzirom da se zna da, kako Uprava carina tako i Evropska unija, pažljivo motre na poreklo i količinu uvezene robe – tvrde za Danas u Ministarstvu privrede. Dodaje se i da se "ovakvim tendencioznim i zlonamernim izjavama nanosi ogromna šteta i ugrožavaju radna mesta preko 5.000 zaposlenih radnika u Hestil Srbija, kao i ukupnoj privredi Republike Srbije. U Ministarstvu privrede negiraju i tajne anekse ugovora o kupoprodaji imovine Železare Smederevo. – Kupoprodajni ugovor Železare Smederevo je istog dana, posle potpisivanja, objavljen u integralnoj verziji na sajtu Ministarstva privrede. Kako je ceo proces prodaje pratio visoki nivo transparentnosti, tako naglašavamo da ne postoje nikakvi tajni aneksi ugovora sa kineskim investitorom. Na raspolaganju smo da sve nedoumice ili pitanja oko kupoprodajnog ugovora sve zainteresovane strane, dostave Ministarstvu privrede i dobiju tačan i precizan odgovor – kažu u Ministarstvu privrede.\nTakođe se negira i da se kineskoj strani na netransparentan način ustupa imovina koja joj ne pripada. – Sva imovina koja je prodata kineskoj kompanije jasno je i detaljno pobrojana u kupoprodajnom ugovoru a uvidom u Katastar nepokretnosti jasno se može utvrditi vlasništvo. Sumnja u prenos imovine na neodgovarajući način nije primerena čak ni kao pretpostavka, s obzirom da je ceo proces prodaje imovine kineskoj kompaniji sproveden na transparentan način u skladu sa svim propisima i uz punu odgovornost Ministarstva privrede i Republike Srbije – kažu u Ministarstvu privrede. Željko Veselinović, predsednik Udruženih sindikata Srbije "Sloga" čija sindikalna podružnica deluje u Železari Smederevo u kojoj je i sam radio dugi niz godina kaže za Danas da ima slična saznanja kao i naši diplomatski izvori. – Već duže vreme upozoravam da postoji mogućnost da Hestil dodaje lim iz Kine proizvodima Železare Smederevo čiji je vlasnik. To je po zakonima Evropske unije apsolutno nedopustivo. Veoma je indikativno da su za veoma kratko vreme Kinezi postigli tako dobre poslovne rezultate u smederevskoj železari. To je apsolutno nemoguće sem pod uslovom da u proizvode ugrađuju limene komponente iz Kine što predstavlja kršenje antidamping mera Evropske unije – naglašava naš sagovornik. Prema njegovim rečima Železara Smederevo d.o.o. u vlasništvu Srbije poseduje određenu imovinu odnosno zemljište, luku, gasovod. Korišćenje tih resursa, u slučaju da je tačno da se oni ustupaju Hestilu, u Evropskoj uniji se posmatra kao direktno subvencionisanje odnosno mešanje države u proizvodni proces što je zabranjeno. – Odgovorno tvrdim da poslovanje Hestila u Srbiji ne bi bilo profitabilno pod uslovom da ta kompanija državi plaća sve dadžbine. Veliko je pitanje koliko za gas, struju i vodu Kinezi zaista plaćaju državi. Uveren sam da ne plaćaju ekonomsku cenu a s obzirom na druge troškove poslovanja teško da bi bili u plusu da je drugačije – tvrdi Veselinović. Ekonomista Milan R. Kovačević ističe da su kazne za kršenje konkurencije u Evropskoj uniji rigorozne te da će Hestil sigurno da se suoči sa njima u slučaju da Evropska komisija proceni da nisu poštovane antidamping mere. – Takođe, država Srbija je dužna da kontroliše rad privrednih subjekata na njenoj teritoriji i u slučaju da se oni ogreše o propise EU i ona može da snosi sankcije to jest bude kažnjena – kaže Kovačević.\nZelena Prestonica Evrope – Ljubljana i uspešni smederevci\nRekonstrukcija TS “Smederevo 3” – Transformator stigao...


Od manjkavosti fakulteta do sjajnih studentskih projekata - oradio.rs\nKako studenti reaguju kada shvate da im u školovanju nešto nedostaje? Ponekad nikako, a s vremena na vreme se desi da iz potrebe za praksom ili već nekim segmentom nastave za koji studenti smatraju da nedostaje, nastaju sjajni projekti. Tako je nastao i Festival internacionalnog studentskog teatra u Beogradu, a razgovarali smo sa njegovim osnivačem Markom Radenkovićem.\nJoš tokom prve godine studiranja menadžmenta i produkcije na Fakultetu dramskih umetnosti, Marko Radenković i njegove kolege osetili su potrebu da sami naprave predstavu. Shvatili su i da žele da se upoznaju sa studentima drugih akademija iz sveta, kako bi i od njih nešto naučili, pa su iskoristili prostor na fakultetu kao poligon na kom bi bili studenti svih umetničkih fakulteta u Beogradu i organizovali Festival internacionalnog studentskog teatra.\n"Došli smo na ideju – zašto ne bi radili na tome da se bavimo i produkcijom, da investiramo naše resurse koje prikupimo tokom festivala u produkciju jedne predstave? Taj proces ne bi zavisio od nastavnog programa, već nam je bila ideja da zapravo damo studentima potpunu slobodu da izaberu tekst, glumce, format i način na koji će da rade na toj predstavi. Mislim da je užasno važno kreirati prostor za eksperimentisanje", kaže Radenković.\nDa li taj prostor nužno mora da bude fizički ili to može da bude i virtuelna platforma? Radenković kaže da je važno imati direktan fizički kontakt, ali da nije neophodan.\n"Najčešće studenti i mladi ne doživljavaju fakultete kao taj prostor i onda se postavlja pitanje koji je to prostor? U tom uzrastu, najčešće težimo tome da stvorimo svoj krug, svoj imaginarni prostor u kom možemo da delimo ideje sa istomišljenicima ili sa ljudima sa kojima delimo neke vrednosti, i otuda uvek nastane potreba da i fizički se odredimo gde se zapravo okupljamo, šta možemo tu da radimo, koje resurse imamo i slično. Ja sam iskreno mišljenja da je prostor bitan, ali opet, ukoliko ne postoji jasna ideja šta se realizuje u tom prostoru, to može da bude više opterećenje nego prednost".\nMarko Radenković, foto: Nemanja Knežević\nProstor imaju i studenti Scenskog dizajna u Novom Sadu, odnosno jednu Scensku laboratoriju sa mobilnom tribinom i scenskom tehnikom. U toj učionici na Fakultetu tehničkih nauka često realizuju svoje projekte, ali organizuju i projekcije filmova, diskusije i predavanja.\n"Ako se udaljimo od same ideje studentskog pozorišta, prostor je uvek nešto što nedostaje stvaraocima, pogotovo ljudima u kreativnom sektoru. Ali s druge strane, treba imati u vidu da prostor predstavlja obavezu i mislim da nekada nemamo punu sliku o tome šta zapravo znači voditi jedan prostor. Tako da festivali jesu zanimljiv format jer imaju ograničeno trajanje, fokusiranu energiju i resurse, ali možda je to dobar uvod u to da imate svoj prostor", objašnjava Radenković.\nJedan od festivala na kom radi kao producent jeste Laserski samit jeftine grafike. Na tom samitu se okupljaju mladi dizajneri iz celog sveta, a njihovi radovi su štampani na običnom papiru A4 formata, kako bi i drugi mogli jeftino da ih kupe i vide šta se to u svetu dešava i kuda se dizajn kreće. Laserski samit jeftine grafike je putujuća izložba, sa kojom su organizatori proputovali celu Evropu!\n"Ideja je da u dva dana samita kreiramo prostor gde ćemo okupiti ljude koji se bave ilustracijom i grafičkim dizajnom. Uz to, dati im suludi format, suludu temu i u ta dva dana kreirati mesto gde ćemo se okupiti, zezati, a ne biti u formatu uštogljene galerijske postavke koja je najčešće dosadna. Već nekoliko godina nismo u Beogradu organizovali Laserski samit jeftine grafike, već u Evropi. Imamo neke ideje da bi voleli Beograd da uradimo u još većem formatu, ali ne znamo još tačno kada. To je tema na stolu koju svi izbegavamo", kaže Radenković.\nOno što ne treba da izbegavate jesu problemi koji vas nerviraju. Upravo tako su nastali i ovi festivali, jer su studenti shvatili da žele sami da naprave predstavu i da se upoznaju sa drugim studentima sveta i od njih nešto nauče.\nPoslušajte i audio prilog:\nFestival internacionalnog studentskog teatra (FIST) počeo je predstavom domaće produkcije "Sendi bičz of Mars" odigranom u Dorćol Platzu u Beogradu.…


Vesti online / Srpski informativni portal / Mirković: Nemamo pravo na kiks, bez puno rotacija\nMirković: Nemamo pravo na kiks, bez puno rotacija\nZoran Bata Mirković i Biljana Obradović, portparol crno-belih\n- Utakmica dolazi posle poraza i ispadanja iz Evrope od Bešiktaša i sigurno da neće biti lako, to će biti dodatan pritisak. Ali kako god da se igrači osećaju moraće da svoje stanje poboljšaju do sutrašnje utakmice, i fizičko i moralno - rekao je Mirković na konferenciji za medije u SC Partizan-Teleoptik.\nTrener crno-belih je istakao da protiv Bačke sigurno neće biti lako, ali da njegova ekipa nema pravo na kiks.\n- U zaostatku smo za vrhom tabele i svaku utakmicu moramo da idemo na pobedu. Bačka je jedna dobra ekipa, organizovana i sigurno nećemo imati lak zadatak. Gledali smo u pripremi za sutrašnju utakmicu i njihov meč sa Vojvodinom, nisu imali podređenu ulogu u toj utakmici - rekao je Mirković.\nOn je dodao da je Bačka odlično izbalansirana ekipa, koja hoće da igra i ima ozbiljne pojedince, kao i da ne misli da će igrati bunker na sutrašnjoj utakmici.\nKada je reč o rotacijama za sutrašnji sastav Mirković je rekao da će sigurno biti dve izmene.\n- Izmena će biti, zbog broja stranaca, jer možemo da nastupimo samo sa četvoricom, tako da automatski dvojice neće biti. A ovo drugo gledaću da manje rotiram - dodao je šef struke crno-belih.\nZa Marka Jankovića je rekao da će biti van stroja zbog povrede, dok za Aleksandra Šćekića još ne zna da li će biti u kombinaciji za sutrašnji sastav zbog nezgodne posekotine na glavi.\nMirković se složio sa generalnim direktorm Partizana Milošem Vazurom, koji je rekao da će se Partizan okrenuti mladim igračima.\n- Mi imamo grupu interesantnih mladih igrača i mislim da bi to trebao da bude neki pravac za budućnost. Opet, mamo i taj usud da se borimo sa ekonomskim stvarima da se borimo za tako nešto, gleda se interes kluba. Ipak neka sredstva moraju da se obezbede dal na ovaj ili neki drugi nacin, mora se naći neki balans u tome - zaključio je Mirković.\nUtakmica 7. kola Superlige Srbije Partizan - Bačka igra se sutra od 21 sat na stadionu u Humskoj.


CIA kreira politiku i ratove na Balkanu i lobira protiv uticaja Rusije u Srbiji\nCIA kreira politiku i ratove na Balkanu i lobira protiv uticaja Rusije u Srbiji\nCIA osmislila i vodila ratove na Balkanu?\nŠokantne su informacije o delovanju CIA na Balkanu tokom devedestih godina, a koje je zbog “viših interesa” obelodanio bivši američki predsednik Bil Klinton centru svoje fondacije u Njujorku. Posredno Bil Klinton je uradio isto što i Snouden ili “Vikilik” odnosono javnosti je saopštio strategiju njegove politike na Balkanu, prostoru bivše Jugoslvije i Srbije u preko 300 obaveštajnih dokumenata.\nCentralna obaveštajna služba (CIA) sakupila za vreme rata u BiH, u periodu od 1992. do 1995. koji su stavljeni na sajt CIA iako imaju tajnost 50 godina. Bivši predsednik SAD Bil Klinton je na taj način otvorio stranice podzemne istorije gde je CIA kreirala u velikoj meri politiku Bele kuće i Pentagona. Analitičari CIA podržani svojim mrežama u Srbiji su pislali procene Beloj kući Stejt departmentu da “nisu bili zadovoljni dejstvom sankcija na Srbiju budući da one nisu proizvele antirežimske demonstracije. “Građani Srbije gunđaju i zarađuju sve manje, ali nema naznake da se približavaju granici strpljenja. Sankcije su ubrzale spiralu propadanja srpske ekonomije, ali još nisu donele dovoljno patnje lokalnom stanovništvu da bi pokrenule eksploziju antirežimskog raspoloženja”, navodi se u izveštaju.\nCIA je nakon rata u BiH 1995. godine pripremala teren za obaranje sa vlasti Slobodana Miloševića i vojna akcija oko Kosova 1999. godine NATO-u je poslužila posle sankcija kao druga faza u rušenju vlasti u Srbiji. Danas bivši državni sekretar u Klintonovoj administraciji Medlin Olbrajt kaže da su akcije Sjedinjenih Američkih Država tokom krize na Kosovu, uključujući bombardovanje područja koja nisu bila pod sankcijama Ujedinjenih nacija, bile ilegalne, prema međunarodnom pravu, ali ipak pravične, što potvrđuje međunarodnu agreiju SAD i NATO protiv SRJ i Srbije.\nIza svih poteza Klintonove politike stajala je CIA. Ona je uz podršku savezničkih službi pre svega NI& i BND pripremala mrežu političkog prevrata koji je doveo DOS na vlast. Istovremeno postoje i procene da je CIA preko drugih službi u Evropi, pre svega Britanskih ili delova političkog i kriminalnog podzemlja u Srbiji, bila zainteresovana za političku i fizičku eliminaciju premijera Srbije dr Zorana Đinđića. CIA nikada nije napuštala Srbiju sa stanovišta globalnih interesa SAD, pre svega zbog pritiska državnog vrha oko Haškog tribunala, Kosova i Metohije i rada na nezavisnosti, kao i kontrole svih dosadašnjih vlada Srbije računajući i sadašnju\nCIA “lobira” protiv uticaja Rusije u Srbiju\nCIA zapravo preko svojih kanala unutar vlasti Srbije sa svojim saveznicama MI6 i BND kontroliše državnu politiku i establišment na način da se ni jedna odluka strateški važna za Srbiju ne može doneti bez podrške i odobravanja diplomata i vlada SAD, Velike Britanije i Nemačke. Strateški cilj SAD preko sovjih obaveštajnih mreža i uticaja jeste maksimalna “poslušnost” vlade Srbije upustvima Nemačke i SAD oko Kosova da bi se dobio datum za početak pregovora za status u EU.\nSAD, koje su među prvima priznale Kosovo, imaju na Kosovu geostrateške interese koji deluju po dubini Balkana sa namerom vitalne kontrole Ruskih, pre svega energetskih interesa koji prolaze kroz Srbiju. Drugi strateški cilj SAD je da uvuku Srbiju u NATO i da je izvuku iz ruskih geopolitčkih i vojno strateških interesa. SAD su Srbiju prepustile Nemačkoj uz kontrolu CIA nad vladom, vojskom i policijom. Nemačka BND kontroliše finansije, prirodne resurse i nauku zajedno sa britanskom MI6.\nVlada Srbije pod kontolom!\nSam predsednik vlade Srbije i lider SPS-a Ivica Dačić uživa značjnu podršku u Obaminoj administraciji, tačnije lobiju Bila i Hilari Klinton. Dačić kaže: „Veoma nam je bitno da imamo pozitivan stav Nemačke da bi prva međuvladina konferencija bila održana do kraja januara”. Datum za EU je kapitalna bitka Ivice Dačića i Aleksandra Vučića. U isto vreme premijer Srbije takođe kaže: “Ja mislim i da je opstanak Republike Srpske mnogo važniji nacionalni i državni interes nego opstanak Kosova i Metohije u okviru Srbije zato što tamo (u Republici Srpskoj) živi više od milion Srba”. Ovom izjavom premijer Srbije je jasno stavio do znanja da Kosovo i Metohija nije “važan” državno nacionalni interes Srbije jer je on real-politički na osnovu sile i interesa već definisan kao nezavisna država.\nDa bi se pospešio taj stav Ambasador Nemačke na Kosovu Peter Blomajer izjavio je da Nemačka i Velika Britanija imaju zajednički stav da normalizacija odnosa Srbije sa Kosovom treba da bude usko povezana sa procesom učlanjenja Srbije u EU i dodaje: “Nemačka i Velika Britanija, ali i drugi partneri usko sarađuju i imaju potpuno iste stavove što se tiče odnosa Srbije i Kosova i njihovoj budućnosti u EU“. Republika Srpska je za premijera Srbije važnija od Kosova čime se zapravo racionalizuje ili redukuje pojam državnog i nacionalnog interesa jer je RS entitet u okviru BiH koja je nedovršena država kao i Kosovo i pod protektoratom je NATO i EU. Sa druge strane predsednik Srbije Tomislav Nikolić, koji je dobio poverenje građana na nacionalnoj politici kaže: “Kurs Srbije je jasan – Srbija želi da tesno sarađuje sa Rusijom i to ne ometa evropske integracije naše zemlje“ u razgovoru s ruskim ambasadorom u Beogradu Aleksandrom Čepurinom. Kako je prihvatljiva da vlada vodi izrazito prozapadnu politiku a predsednik Srbije se poziva na jačanje odnosa sa Ruskom federacijom. Da li je reč o dve politike ili političkim nijanasama vreme će pokazati.\nCIA radi na perfidnim oblicima odvraćanja srpske vlasti od Ruske federacije – “korak po korak”. Sam premijer Ivica Dačić nedavno kaže da će Srbija u skorije vreme referendumom odlučiti oko statusa u NATO. CIA je recimo svim državama u okruženju i onima koji su bili “iza gvozdene zavese” na putu ka EU procenjivala kapacitet ulaska u NATO i odvraćanja od bilo kojeg vojnog savezništva i veće vojne saradnje sa Ruskom federacijom. Svi dosadašnji ministri odbrane Srbije bili su pod jakim pritiskom i uticajima SAD i NATO i pod kontorlom i posmatranjem CIA. Dakle CIA je i dalje na Balkanu i u Srbiji uticajna i za nju sada rade državni potencijali Srbije da bi dobili što bolje ocene na putu Srbije ka EU. Ono što je objavio “Vikiliks” ili Snouden javno je saopštio i bivši predsednik SAD Bil Klinton. CIA kreira i upravlja krizama i politikama na Balkanu bez zastoja.


Zakon o zaštiti prava na suđenje u razumnom roku ("Sl. glasnik RS", br. 40/2015) stupio je na snagu 1. januara 2016. godine, čime se značajno promenio mehanizam zaštite ovog prava u srpskom pravnom sistemu. Značaj zakonske promene ogleda se pre svega u činjenici da je reč o prvom zakonu koji na celovit način uređuje pitanje prava na suđenje u razumnom roku. Iako su stručna javnost, ali i Ustavni sud već ukazali na problematične aspekte novih zakonskih rešenja, svrha ove analize biće da ukaže na njihove potencijalne pozitivne strane, sa posebnim osvrtom na prebacivanje nadležnosti sa Ustavnog na redovne sudove u slučajevima kada se zaštita prava na suđenje u razumnom roku zahteva dok postupak još traje.\nPredugo trajanje sudskih postupaka, ali i teškoće u razumevanju mehanizma zaštite prava na suđenje u razumnom roku koji nam je na raspolaganju, jedan je od osnovnih razloga zbog kojih građani gube poverenje u efikasnost pravosuđa. U skladu sa time, neretko odustaju od pokušaja ubrzanja postupka ili podnošenja zahteva za pravično zadovoljenje. Sa druge strane, oni uporniji su ponekad prinuđeni da čekaju "voz pravde" skoro i čitavu deceniju. Na ovaj sistemski problem ukazuje i činjenica da se najveći broj podnetih predstavki Evropskom sudu za ljudska prava, ali i presuda, odnosno odluka tog suda zasniva na pravnoj normi Evropske konvencije o ljudskim pravima i osnovnim slobodama koja nalaže da svako, u toku odlučivanja o njegovim građanskim pravima i obavezama ili krivičnoj optužbi protiv njega, ima pravo na pravičnu i javnu raspravu u razumnom roku pred nezavisnim, nepristrasnim i na osnovu zakona obrazovanim sudom.\nČlan 32 Ustava Republike Srbije ("Sl. glasnik RS", br. 98/2006), sličnom sadržinom ustavne norme jemči pravo na pravično suđenje, u čijem obimu zaštite je i pravo na suđenje u razumnom roku. Obaveza države da na sistemski način reguliše trajanje postupka ima za cilj da osigura delotvornost pravosuđa i samim tim doprinese pravnoj sigurnosti, kao jednom od osnovnih načela pravne države. Alternativni, ali podjednako važan razlog za uređenje ovog problema jeste vraćanje poverenja građana u kredibilitet sudstva. Koliko nam trenutni zakonodavni okvir omogućuje? Zakonodavac je 2015. godine, po predlogu Venecijanske komisije, ali i u okviru svojih obaveza koje proizlaze iz poglavlja "Pravosuđe i osnovna prava" pregovora o pristupanju Srbije Evropskoj uniji (kolokvijalno poznatim kao Poglavlje 23), izglasao Zakon o zaštiti prava na suđenje u razumnom roku, koji je stupio na snagu 1. januara 2016. godine.\nSvrha ovog zakona bila je da jednim zakonskim aktom celovito uredi mehanizam zaštite pomenutog prava i, idealno, smanji trajanje sudskih postupaka u našem pravnom sistemu ili bar obezbedi delotvoran pravni lek u slučaju povrede. Dok posebni zakon nije stupio na snagu, zakonodavac je pokušao da nađe prelazno rešenje i pravo na suđenje u razumnom roku uredio Zakonom o uređenju sudova ("Sl. glasnik RS", br. 116/2008, 104/2009, 101/2010, 31/2011 - dr. zakon, 78/2011 - dr. zakon, 101/2011, 101/2013, 106/2015, 40/2015 - dr. zakon, 13/2016, 108/2016, 113/2017, 65/2018 - odluka US, 87/2018 i 88/2018 - odluka US), u svega tri člana (8a,8b,8v). Budući da je bio izvestan privremeni karakter takve mere dok se čekao novi zakon, bilo bi suvišno ukazivati na njene manjkavosti.\n- Dobre strane uvođenja ovog zakona, iz perspektive zaštite ustavnosti -\nSve do 2014. godine, jedino pravno sredstvo za zaštitu prava na suđenje u razumnom roku bila je ustavna žalba Ustavnom sudu. Uporednopravnom analizom ali i osvrtom na probleme sa kojima se Ustavni sud susreo u praksi, ubrzo se moglo zaključiti da ustavna žalba nije bila pogodno pravo sredstvo za zaštitu prava na suđenje u razumnom roku dok postupak još traje, uzevši u obzir pravnu prirodu i svrhu ovog instituta. Na probleme sa kojima se Ustavni sud suočavao zbog prevelikog broja ustavnih žalbi ukazivali su i stručna javnost, ali i same ustavne sudije. Član 170 Ustava nalaže da se ustavna žalba može izjaviti protiv pojedinačnih akata ili radnji državnih organa ili organizacija kojima su poverena javna ovlašćenja, a kojima se povređuju ili uskraćuju ljudska i manjinska prava i slobode zajemčene Ustavom, ako su iscrpljena ili nisu predviđena druga pravna sredstva za njihovu zaštitu. U skladu sa ovom ustavnom odredbom, član 82 stav 2 Zakona o Ustavnom sudu (koji je prestao da važi uvođenjem Zakona o zaštiti prava na suđenje u razumnom roku) nalagao je da se ustavna žalba može izjaviti i pre iscrpljenja drugih pravnih sredstava, ako je reč o povredi prava na suđenje u razumnom roku. Ovo rešenje bilo je neposredna reakcija Srbije na niz odluka Evropskog suda za ljudska prava u kojem je Sud utvrdio povredu člana 6 Evropske konvencije zbog nepostojanja efikasnog pravnog leka u slučaju predugog trajanja postupka (Evropski sud je svoj stav o ovom pitanju prvi put izrazio u slučaju V.A.M. protiv Srbije, ali i kasnije u odlukama Tomić protiv Srbije, Jevremović protiv Srbije, Stevanović protiv Srbije i dr.). Srbija je ovo rešenje, po svemu sudeći, usvojila po ugledu na Republiku Hrvatsku, koja se sa sličnim problemom susrela nekoliko godina ranije. Ono što smo kao država propustili, što je, čini se, i danas problem (imajući u vidu predstojeće ustavne amandmane), jeste da sagledamo ne samo kako jedno zakonodavno ili ustavno rešenje deluju u teoriji, već i da li su efikasni u praksi i prilagođeni potrebama našeg pravnog sistema. Hrvatska je ustavnu tužbu radi zaštite prava na suđenje u razumnom roku ukinula nekoliko godina nakon uvođenja i prebacila ceo postupak na redovne sudove, uvidevši koliko je Ustavni sud bio opterećen i onemogućen u vršenju svoje osnovne funkcije - a to je ocenjivanje ustavnosti i zakonitosti.\nUstavna žalba radi zaštite prava na suđenje u razumnom roku dok sudski postupci još traju bilo je neadekvatno rešenje jer je Ustavni sud je bio stavljen u poziciju da odlučuje o postupcima koji su još trajali, što je u suprotnosti sa pravnom prirodom ove institucije, ali i načelom podele vlasti. Uprkos činjenici da se rad Ustavnog suda već godinama svodi na odlučivanje u postupku po ustavnoj žalbi, ova institucija ne treba biti primarno "žalbeni sud" jer time značaj preostalih nadležnosti suda postaje zanemarljiv (što praksa već godinama potvrđuje). U tom smislu, ograničenje nadležnosti Ustavnog suda u postupku pri ustavnoj žalbi bi u teoriji trebalo da dovede do efikasnije zaštite ustavnosti i zakonitosti. Ipak, od donošenja novog zakona do danas, do toga nije došlo.\n- Kritike Zakona o pravu na suđenje u razumnom roku i nekoliko napomena -\nUvođenje novog mehanizma zaštite prava na suđenje u razumnom roku kojem je cilj da "predupredi nastajanje povrede prava" (član 1, stav 2 Zakona) i prebacivanje nadležnosti na redovne sudove, iz aspekta zaštite ustavnosti i rasterećenja Ustavnog suda, trebalo bi da bude pozitivna promena. Ipak, stručna javnost i sam Ustavni sud ukazali su na činjenicu da ovim zakonom problemi nisu još uvek rešeni. Ustavni sud je u 2017. godini ocenio da novi zakon nije doveo do smanjenja broja ustavnih žalbi zbog povrede prava na suđenje u razumnom roku, naprotiv, i to ne zato što postupci i dalje dugo traju, već iz razloga što građani nisu zadovoljni odlukama sudova opšte i posebne nadležnosti. Taj zaključak ide u prilog argumentu od strane stručne javnosti koji nalaže da donošenje jednog zakona ne može rešiti sistematski problem naše države, a to je neefikasnost pravosuđa. Navedene kritike su osnovane, ali donošenje novog zakona ne mora nužno značiti "korak unazad" iz nekoliko razloga:\n1) Prethodno rešenje je bilo podjednako neadekvatno, što pokazuje i praksa Evropskog suda za ljudska prava u odnosu na Srbiju;\n2) Sistematska neefikasnost pravosuđa jeste suštinski problem koji se ne može rešiti jednim zakonom, ali to ne znači da je prebacivanje nadležnosti pri zaštiti prava na suđenje u razumnom roku na redovne sudove neopravdano kao takvo;\n3) Iako se rad Ustavnog suda nije rasteretio uvođenjem ovog zakona, nameće se pitanje sasvim drugačije prirode: Da li je opterećenost ustavnim žalbama zaista primarni razlog zbog kojeg se kontrola ustavnosti i zakonitosti već godinama nalazi na marginama rada Ustavnog suda?\nIzvor: Vebsajt Otvorena vrata pravosuđa, Teodora Miljojković - Pravnica, 07.02.2020.


Vesti online / Vesti / Srbija / Američki "kosovski paket" u četiri tačke\nAmerički "kosovski paket" u četiri tačke\nSAD su pripremile specijalni "kosovski paket" u četiri tačke koji će u narednim nedeljama biti predstavljen najpre predsedniku Srbije Aleksandru Vučiću, pišu domaći mediji.\nAleksandar Vučić uskoro dobija instrukcije iz SAD\nKako navode mediji, pozivajući se na dobro obaveštene izvore, taj dokument Vašingtona sa izraženom geopolitičkom notom, direktno se tiče statusa južne srpske pokrajine i umnogome može da odredi dalji strateški pravac Srbije.\nRadni "kosovski tekst" Trampove administracije, o kojem bi moglo da bude reči već u utorak, kada u Beograd dolazi Ves Mičel, novi pomoćnik američkog državnog sekretara za Evropu i Evroaziju, sadrži nekoliko ključnih tačaka.\n* Priznanje nezavisnosti uslov za EU\nDokument predviđa da Zajednica srpskih opština dobije šira izvršna ovlašćenja i pojačane nadležnosti u oblastima zdravstva, prosvete i kulture.\nKako pišu beogradski mediji, Zajednica bi bila tesno institucionalno povezana s potpredsednikom kosovske vlade koji bi dolazio iz redova srpskog naroda i koji bi praktično bio kontrolor njenog rada i sprovođenja ovlašćenja.\nOd Beograda se očekuje da omogući ulazak Prištine u međunarodne organizacije.\nAko srpska strana pristane na taj paket, našoj državi bi bio omogućen ulazak u EU, a SAD bi joj garantovale širu ekonomsku i diplomatsku podršku u međunarodnoj političkoj areni, prenosi izvor.\nMnogi predstavnici diplomatskih krugova ocenjuju da su se Amerikanci odlučili na taj korak jer su nezadovoljni inertnošću Brisela kada je reč o kosovskom pitanju.\nStrateški pravac Srbije\nSRBIJA Dačić: Izgubili su prošli put, izgubiće i sledeći\nSRBIJA Vučić: Izvesnost da će Haradinaj biti premijer otvara poteškoće\nNedelja 11.03.2018. 14:17\nMogu Shiptari da se de pored nas u svim medjunarodnim organijzacijama niko im to ne brani. Ali pored a nikako na nekoj drugoj stolici jer im je tu mesto. Ukoliko im se to ne svidja put za Albaniju je otvoren. Neka idu i nek se ne vracaju.\nNedelja 11.03.2018. 15:08\nKonacno znaci da je Srbija pregovarala sa Amerikom pod okriljem Evropske zajednice. Okupacione snage nastoje ostvariti svoj cilj svim svojim sredstvima, sto ne predstavlja iznenadjenje ali perfidnost rezije nije zabiljezila istorija.\nNedelja 11.03.2018. 14:13\nZnači, oni određuju, ko ćeu EU, a mi se bakčemo sa raznoraznim komisarima i emisarime iz te iste EU!


Rusija: 'Špijunska afera' u jeku pritiska na medije | Rusija | Al Jazeera Balkans\nRuski novinari brane Ivana Safronova, uhapšenog u čudnim okolnostima.\nIvan Safronov je dugogodišnji novinar najpoznatijih ruskih listova 'Komersant' i 'Vedomosti'Reuters\nRuski novinari pokrenuli su val podrške Ivanu Safronovu, koji je uhapšen u Moskvi u utorak, pod optužbom za državnu izdaju. Safronov, dugogodišnji novinar najpoznatijih ruskih listova Komersant i Vedomosti, u poslednjih dva meseca radio je kao savetnik za medije šefa Ruske agencije za kosmička istraživanja (Roskosmos) Dmitrija Rogozina.\nFederalna služba bezbednosti (FSB) navela je da je Safronov predavao tajne informacije o vojno-tehničkoj saradnji, odbrani i bezbednosti Rusije jednoj od specijalnih službi zemalja NATO-a. Kasnije se ispostavilo se da se radi o Češkoj.\n"Tajne informacije" su navodno prenesene u 2017. godini, a njihovo konačno odredište su, kako se tvrdi, Sjedinjene Američke Države. Safronov se bavi pitanjima vojno-tehničke saradnje i prodaje oružja. Stoga neki moskovski novinari smatraju da je njegovo hapšenje povezano sa člankom u Komersantu iz 2019. godine o isporukama borbenih aviona Su-35 Egiptu. Ovaj tekst, zasnovan na informacijama "izvora u vojno-industrijskom kompleksu", nakon objavljivanja bio je uklonjen sa sajta, a glavni urednik odbio je da komentariše nestanak članka.\nAdvokat nije upoznat s dokazima\nRuski mediji saznali su za prisluškivanje telefonskih razgovora i čitanje prepiske Safronova od FSB-a. Ali, pošto je slučaj zatvoren za javnost, samo sudija je upoznat sa rezultatom tog prisluškivanja. Safronovu je iza zatvorenih vrata određen dvomesečni pritvor, a rizikuje da dobije 20 godina zatvora.\nPrema rečima adokata Ivana Pavlova, istraga smatra da su Safronova navodno 2012. godine regrutovale češke specijalne službe, a 2017. godine je, po njihovom uputstvu, prikupljao i putem Interneta prenosio određene tajne podatke o vojno-tehničkoj saradnji sa jednom od država Bliskog Istoka.\nOdbrana tvrdi da nije videla dokaze o prenosu tajnih podataka, niti zaključak veštaka da ove informacije predstavljaju državnu tajnu. Dakle, odbrana i sud nisu upoznati sa bilo kakvim dokumentima o kriminalnim aktivnostima Safronova, smatra advokat.\nHapšenje u čudnom kontekstu\nRoskosmos je naveo da hapšenje Safronova nema nikakve veze s poslom koji je obavljao u kosmičkoj agenciji. Prema rečima Rogozina, Safronov nije imao pristup tajnim podacima. U isto vreme portparol Kremlja Dmitrij Peskov tvrdi da slučaj nije povezan sa novinarskim aktivnostima. Međutim, Safronov svoje hapšenje povezuje isključivo sa radom za medije.\nPosmatrači obraćaju pažnju da se hapšenje Safronova dogodilo 13 godina nakon što je njegov otac, Ivan Safronov stariji, bivši vojnik i dugogodišnji novinar Komersanta, poginuo pod nejasnim okolnostima. Kao i sin, i otac se bavio vojno-tehničkim pitanjima, a neke kolege smatraju da je njegova smrt bila nasilna. Pao je sa petog sprata u danima kada je radio na temi mogućih isporuka oružja u Siriju i Iran.\nHapšenje Ivana Safronova dogodilo usred krize u rusko-češkim odnosimaEPA\nInteresantno je (čim se pominje Češka) da se hapšenje Safronova mlađeg dogodilo usred krize u rusko-češkim odnosima, koja je nastala zbog demontiranja spomenika sovjetskom maršalu Ivanu Stepanoviču Konjevu u Pragu, a potom je eskalirala u optužbe protiv ruskih specijalnih službi zbog navodnog pokušaja trovanja dvojice čeških građana.\nNa meti je, kako je tvrdio češki Respekt, bio šef gradske uprave, koji je organizovao rušenje značajnog za Moskvu spomenika, te gradonačelnik Praga, koji je ranije dozvolio preimenovanje trga na kojem se nalazi ruska ambasada u trg Borisa Nemcova. (Nemcov je ruski lineralni političar, koji je ubijen u centru Moskve pre pet godina.) Nakon svega, usledilo je proterivanje diplomata sa obe strane, a kriza i dalje traje.\nProtest i podrška novinara\nVest o hapšenju Safronova je naišla na veliki odjek u ruskim novinarskim krugovima. Ovaj slučaj je među glavnim temama u medijima na društvenim mrežama. Tridesetak novinara je protestovalo u utorak ispred zgrade FSB-a, a skoro svi su bili zadražani od policije, i to uz naređenje da se poštuje socijalna distanca. Poznate medijske kuće objavile su izjave podrške Safronovu, pozivajući na njegovo puštanje i transparentnu istragu.\nKako navodi ruska medijska korporacija RBC, bezbednosne strukture su više puta tražili od Safronova da otkrije svoje izvore, što je taj odbio. "Optužba protiv Ivana je poruka javnosti i svim medijima da je bolje ne pisati ništa o nosiocima različitih tajni (državnih ili poslovnih), među kojima su visoki funkcioneri, predstavnici državnih kompanija te privrednici. Proglašava sе sve više tajni, dok kriteriji za klasifikovanje podataka kao tajnih nisu jasni", smatra ova medijska kuća.\nSlučaj Ivana Safronova, smatraju mnogi moskovski novinari, stoji u istom redu s hapšenjem Ivana Golunova, kome je policija prošle godine podmetnula drogu, te suđenjem Svetlani Prokopjevoj, koja je bila optužena zbog "opravdavanja terorizma" u komentaru o samoubilačkom napadu. Istraživački novinar Golunov bio je pušten na slobodu uoći najavljenog masovnog protesta u Moskvi, a protiv policajaca koji su bili uključeni u lažiranje slučaja vodi se postupak. Prokopjevu je sud nedavno proglasio krivom i naložio da plati kaznu od 500.000 rubalja (oko 6.200 evra), što je javnost kritikovala kao napad na slobodu govora.\nSve više 'špijunskih slučajeva'\nNajnoviji slučaj Ivana Safronova privukao je veliku pažnju, pored ostalog, i zbog toga što ovo je prva u gotovo dve decenije optužba novinara za državnu izdaju. U 2001. godini novinar Grigorij Pasjko dobio je četiri godine zatvora za špijunažu, međutim, kako navode stručnjaci, u sadašnim ruskim okolnostima teško čak i zamisliti takvu "blagu" kaznu.\nAktivisti za ljudska prava strahuju kako bi novi val "špijunomanije" mogao dovesti do masovnog hapšenja novinara, kao što se to dogodilo u zadnjih nekoliko godina u naučnim krugovima.\nU Rusiji je u poslednjih deset godina broj sudskih predmeta povezanih sa "obaveštajnim aktivnostima" porasto šest puta. Najčešće su u ovom kontekstu kazne zbog odavanja državne tajne. Godine 2009. bilo je šest takvih presuda, a deset godina kasnije već 46. Raste i broj slučajeva povezanih sa špijunažom i državnom izdajom, a pogotovo nakon aneksije Krima 2014. godine, kažu stručnjaci.


Ministar Dragoslav Šćekić razgovarao sa kolegom Zoranom Miljanjićem\nMinistar Dragoslav Šćekić razgovarao sa kolegom Zo...\nObjavljeno: 13.06.2022. • 15:34 Autor: PR Služba Ministarstva zdravlja\nProtiv korupcije se treba boriti sistemski, stvaranjem ozbiljnog zakonodavnog i institucionalnog okvira\nNulta stopa tolerancije na korupciju i odlučna borba protiv ove pojave, koja je decenijama unazad ušla u sve pore institucija i društva, zadatak je kojim će se ozbiljno baviti Vlada Crne Gore u narednom periodu, ocijenjeno je na sastanku ministra zdravlja Dragoslava Šćekića sa kolegom Zoranom Miljanjićem, ministrom bez portfelja, u čijoj je nadležnosti praćenje sprovođenja politike u oblasti borbe protiv korupcije.\nMinistar Miljanić je istakao da planirano donošenje nacionalne strategijje za borbu protiv korupcije, u čijoj izradi će učestvovati predstavinici svih institucija, privrede i dio nevladinih organizacija koje su se svojim radom dokazale u ovoj oblasti. Pored toga, prema njegovim riječima, u narednom periodu planirano je formiranje nacionalnog savjeta za borbu protiv korupcije, koji će, činiti predstavnici šireg opsega institucija iz oblasti u kojima postoji sumnja na korupciju, jer, prema njegovim riječima, korupcija se može iskorijeniti samo učešćem svih činilaca društva.\nS obzirom da je u proteklom periodu zdravstveni sistem vrlo često bio predmet sumnje na korupciju na različitim nivoima, ministar Šćekić je naglasio da je potrebno ozbiljno pristupiti preispitivanju svih segmenata koji se prepoznaju kao mogući momenti koruptivnog ponašanja. On je dao punu podršku donošenju strateških dokumenata i formiranju nacionalnog savjeta, jer se, kako je naglasio, problemu korupcije i organizovanog kriminala, kako u ostalim segmentima društva, tako i u zdravstvenom sistemu, mora pristupiti na najodgovorniji način.\n„Ozbiljno i konkretno se moramo baviti ovim problemom, svi u okviru zdravstvenog sistema, ali i ostali nadležni organi, jer moramo pokazati ozbiljnost, kako zbog nas samih, tako i zbog ostvarivanja našeg puta pristupanju Evropskoj uniji“, istakao je ministar Šćekić.\nMinistri su se saglasili da je neophodno preispitati zakonska rešenja i izmijeniti zakonsku regulativu koja se odnosi na oblast korupcije i koja je možda omogućila da se u pojedinim oblastima korupcija praktično ozvaniči, što je nedopustivo i ne smije se više tolerisati. Oni su zaključili da se protiv korupcije treba boriti sistemski i da se stvaranjem ozbiljnog zakonodavnog i instituciolnalnog okvira, uz aktivno učešće svih relevantnih sudionika, može doći do rezultata, a to je svakako društvo bez korupcije.


Edukacija za zvezdarske srednjoškolce o bezbednosti u saobraćaju : Gradska opština Zvezdara\nEdukacija za zvezdarske srednjoškolce o bezbednosti u saobraćaju\nU Velikoj sali Gradske opštine Zvezdara, Bulevar kralja Aleksandra 77, u sredu, 23. marta 2016. sa početkom u 13 sati biće održano predavanje sa interaktivnom radionicom u okviru projekta „Bezbedan motociklista”.\nPredavanje je namenjeno učenicima srednjih škola na Zvezdari – mladima uzrasta od 16 do 19 godina, a realizuje ga CERIB, pod pokroviteljstvom Sekretarijata za saobraćaj, Agencije za bezbednost saobraćaja i Srpskog komiteta za bezbednost saobraćaja.\nNakon teoretskog dela edukacije u kome će biti obrađene teme:\n• faktori rizika (brzina, alkohol, stil vožnje motocikla i dr.),\n• upotreba zaštitne opreme s naglaskom na važnost zaštitne kacige,\n• bezbednost putnika na motociklu, i dr.\nNa trgu ispred Opštine Zvezdara biće održana praktična edukacija koja podrazumeva pokazne elemente kao što su:\n•Priprema motocikla za vožnju\n•Način korišćenja zaštitne opreme\n•Pravilna upotreba zaštitne kacige\n•Pravilan položaj sedenja na motociklu\n•Pravilan položaj putnika na motociklu\n•Bezbedno zaustavljanje motocikla\n•Način vožnje u odnosu na elemente puta (pravac, krivina i slično) i dr.\nPredavači će biti:\n• Predavanja teorijske nastave : profesori Saobraćajnog fakuklteta Beograd prof. dr Milan Vujanić, prof. dr Krsto Lipovac,\n• Praktična predavanja i vršnjačka edukacija : Miloš Vukadinović, profesionalni instruktor vožnje , Danica Lešević – diplomirani saobraćajni inženjer i Vladan Grujović – instruktor vožnje, diplomirani saobraćajni inženjer.


Schneider Electric dobitnik nagrade u kategoriji „Društveno odgovorna kompanija godine“ po izboru Srpske asocijacije menadžera – eduIoT\nDiscover Life Is OnFollow us on:\nPosetite Schneider Electric Insights Portal klikom OVDE\nSchneider Electric Hub Novi Sad bavi se istraživanjem, razvojem i softverskim inženjeringom u oblasti elektroenergetike, a posebno unapređenjem modernih infrastrukturnih sistema. Kroz više od dve decenije rasta i usavršavanja, Schneider Electric Hub Novi Sad danas okuplja 1000 zaposlenih koji zajedno rade na razvoju i isporuci softvera za distribuciju električne energije i gasa, na preko 50 projekata u različitim fazama. Glavni proizvod, ADMS ( Advance Distribution management System) predstavlja integrisano softversko rešenje za upravljanje električnim distributivnim sistemima, u prisustvu obnovljivih izvora energije. Osnovna svrha ADMS-a je da se korišćenjem vrhunskog ekspertskog znanja iz oblasti energetike i softverskog inženjeringa, na najracionalniji način, iskoriste svi raspoloživi elektroenergetski kapaciteti u električnim distributivnim sistemima, sa posebnim naglaskom na obnovljive izvore energije i na taj način ostvare milionske uštede i spreči prekomerno zagađivanje životne sredine. ADMS je instaliran u preko 80 elektroprivreda širom sveta i 180 kontrolnih centara sa ukupno 160 miliona električnih potrošača. AGMS (Advance Distribution Gas System) je integrisana operativna platforma za mreže prirodnog gasa koja kombinuje SCADU zasnovanu na modelu mreže i druge napredne aplikacije za transport gasa. Nudi moderno, skalabilno i sigurno softversko rešenje za kontrolnu sobu za transport gasa budućnosti.


Velika podrška Vučiću i SNS i u Alibunaru - 65,47% - eVršac\nAleksandar Vučić dobio je izvanrednu podršku na teritoriji opštine Alibunar na jučerašnjim predsedničkim izborima, osvojivši 65,47% glasova birača koji su izašli na birališta.\nNa parlamentarnim izborima Srpska napredna stranka odnosno lista “Aleksandar Vučić – Zajedno možemo sve” dobila je podršku od 53,26% glasova građana.\nUkupno 59,86% odnosno 10.208 stanovnika opštine Alibunar iskoristilo je svoje pravo i izašlo na glasanje.\nPoverenica Opštinskog odbora Srpske napredne stranke Alibunar, Zorana Bratić, zahvalilа se sugrađanima na fantastičnom odzivu, snazi i volji kojom su dokazali da je ovo naša zajednička borba za bolje sutra.\n“Politika Aleksandra Vučića je garant mira i stabilnosti koju naša zemlja zaslužuje uz jačanje ekonomske sigurnosti i standarda. Delima smo pokazali da zajedno možemo mnogo toga, da nam rad i borba nisu strani te da ćemo se u budućnosti zajedničkim snagama boriti za velike snove i uspešnu Srbiju, ambicioznu, snažnu i sigurnu kojoj su njeni građani na prvom mestu”, poručila je Bratićeva.


Dirigenti - Blic Online\nNovi ciklus koncerata: "Beogradska filharmonija na visokim potpeticama"\nBeogradska filharmonija otvara novi ciklus pod nazivom „Na visokim potpeticama“, koji će na pet koncerata u toku sezone predstaviti žene na dirigentskom podijumu. Pod damskom dirigentskom palicom Anu Tali, prvi koncert u nizu je zakazan za petak 27. septembra u 20 časova, na Kolarcu.\nMehta: Ovaj divni orkestar zaslužuje podršku\nProslavljeni dirigent Zubin Mehta godinama na razne načine podržava Beogradsku filharmoniju, a učinio je to i sinoć, dirigujući donatorski koncert na Kolarcu.\nPredsednik Izraela Šimon Peres odlikovao je danas čuvenog dirigenta Zubina Mehtu, rodom iz Indije, za njegov doprinos izraelskom društvu.\nRahbari večeras sa Filharmonijom\nDirigent Aleksandar Rahbari otvoriće večeras (20) u Kolarčevoj zadužbini klasični ciklus Beogradske filharmonije. Solistkinja je pijanistkinja Aleksandra Kostin.\nDebi dirigenta Kulenovića\nKoncert koji će biti održan večeras (20.00, „Kolarac“, Ciklus „Zima“) Beogradska filharmonija posvećuje uspomeni na pokojnog premijera Srbije dr Zorana Đinđića i uz posebno poštovanje, već tradicionalno, održava ga u nedelji kada se obeležava godišnjica od njegove smrti.\nMuhai Tang na Kolarcu\nBEOGRAD - Muhai Tang, koji je od ove sezone na mestu šefa-dirigenta Beogradske filharmonije, prvi put od kako je postavljen na ovu funkciju, radiće sa orkestrom dve nedelje u kontinuitetu i voditi koncerte 18. i 25. februara.\nRahbari na Kolarcu\nAleksandar Rahbari, čuveni iransko-austrijski dirigent, nastupiće večeras (20) na “Kolarcu”, zajedno sa Beogradskom filharmonijom, u okviru ciklusa “Hod po žici”.\nVečeras (20) na „Kolarcu“ je koncert u okviru crno-belog ciklusa Beogradske filharmonije, legendarne pijanistkinje Elizabete Leonskaje; dirigovaće čuveni Aleksandar Rahbari. Premijerno će biti izvedena i kompozicija “Ajnštajnovi snovi” mlade Irene Popović, koju je specijalno naručila Beogradska filharmonija.


Sebastijan Kurc, devet osoba i tri organizacije pod istragom su zbog sumnje da je novac iz državne kase korišćen za istraživanja koja austrijskog kancelara pokazuju u lepšem svetlu. U sklopu ove istrage, koja bi mogla da poljulja i aktuelnu vladu, austrijska policija u sredu je upala u nekoliko ministarstva, Kurcove kancelarije, središte njegove stranke i stanove partijskih kolega.\nAustrijsko Tužilaštvo za privredni kriminal objavilo je da postoji osnovana sumnja da je kancelar Kurc zloupotrebio državni novac za plaćanje nameštenih istraživanja objavljivanih u tabloidima, a koje su njega i njegovu partiju Narodnu partiju Austrije (OVP) prikazuju u pozitivnom svetlu.\nPrema navodima Tužilaštva, u periodu između 2016. i 2018. godine „resursi ministarstva finansija korišćeni su za finansiranje delimično manipulisanih ispitivanja javnog mnjenja koja su služila isključivo stranačkom političkom interesu“.\nTužioci tvrde da je neimenovana medijska kompanija „primila uplate“ u zamenu za objavljivanje ovih istraživanja. Iako nije otkriveno o kojoj kompaniji je reč, austrijski mediji naširoko pišu da je reč o tabloidu „Österreich“. Iz kompanija u čijem je vlasništvu ovaj tabloid oštro su negirali da je „bilo kakva nepravda učinjena prilikom naručivanja ili objavljivanja istraživanja“. Sporna istraživanja, pored „Österreicha“, objavljivao je i portal „oe24.at“.\nKurc: To su „montirani procesi“\nKancelar Austrije nakon upada u njegove kancelarije odbacio je sve optužbe Tužilaštva za privredni kriminal i nazvao ih „montiranim procesima“.\n„Sada imamo nove istrage i opet se radi o konstruisanim optužbama po istom šablonu: SMS poruke se fragmentiraju, stavljaju u pogrešan kontekst i oko svega toga se isplete pravno-krivična konstrukcija“, rekao je Kurc na Brdu kod Kranja, gde je prisustvovao samitu o Zapadnom.\nSMS poruke o kojima govori procurile su u javnost pre nekoliko meseci, a u njima se može pročitati da je Kurcoma i Štraheova vlada 2018. i 2019. godine postavila „svoje ljude“ na važne javne i privatne funkcije.\nPomenuto istraživanje objavljeno je 2016. godine, kada je partija OVP bila mlađi partner u velikoj koaliciji. Sebastijan Kurc tada je želeo napredak i kancelarsku poziciju, ali njegova stranka se nije dobro kotirala u anketama. Kako bi uspeo da ostvari svoje namere, Kurc je sa partijskim kolegama skovao plan za poboljšanje rejtinga.\nIstražitelji tvrde da je organizaciju i pregovore sa medijima Kurc poverio Tomasu Šmidu, tadašnjem generalnom sekretaru u Odboru za finansije. Kurc je, kako navode, dobijao redovne izveštaje o napretku. Štaviše, kancelar je ubedio bivšu ministarku, a sada anketarku Sofi Karmasin, da učestvuje u kriminalnim delima. On je tada od medija poručio pitanja i plasirao odgovore koji će ga prikazati u dobrom svetlu. Intenzivno je pratio rad medija i način na koji su preneli njegove odgovore.\nKancelarska fotelja na klimavim nogama\nPoslednje u nizu optužbi na Kurcov račun mogle bi dodatno da opterete koaliciju njegove stranke sa strankom Zelenih. Aktuelna koalicija već je pod pritiskom zbog istrage koja se protiv Kurca vodi u vezi afere „Ibica“.\nKurc u ovom slučaju nije optužen, ali je pod sumnjom je da je lagao pred parlamentarnim odborom koji istražuje aferu „Ibica“. Reč je o skandalu zbog kog je 2019. godine pala vlada u kojoj je pored Kurcovog OVP-a bila i Slobodarska partija (FPO) Hansa Kristijana Štrahea.\nTada su se u medijima pojavili tajno zabeleženi snimci iz jedne vile na popularnom španskom ostrvu na kojima se čuje kako Štrahe, tada vicekancelar Austrije, i njegov saradnik Johan Gudenus pregovaraju sa navodnom nećakom ruskog oligarha.\nŠtrahe je ženi, čiji identitet nikada nije otkriven, ponudio da javne ugovore u zamenu za novac kojim bi bila finansirana njegova kampanja. Štrahe je nakon ovog skandala podneo ostavku, a Austrija je ponovo izašala na parlamentarne izbore.\nKurc je izbore „preživeo“, ostao je kancelar nakon formiranja koalicije sa Zelenima, ali je naknadno otkiveno da je možda znao za sumnjive radnje svog tadašnjeg koalicionog partnera.\nZeleni, sadašnji partner OVP-a, nisu se previše oglašavali o racijama i istrazi koja se vodi protiv Kurca. Verner Kogler, vicekancelar iz redova Zelenih, rekao je novinarima da racije nisu imale uticaja na sposobnost koalicije da upravlja zemljom. On se, međutim, usprotivio tome što je Narodna stranka okarakterisala racije kao predstavu.\nSa druge strane, opozicioni socijaldemokrati nisu propustili priliku da napadnu Sebastijana Kurca i njegovu stranku. Kako su saopštili, „Kurcova kula od karata se bučno ruši“, a kritikovali su kancelarovu stranku zbog „diskreditacije nezavisnog pravosuđa i pokušaja ometanja istrage“.


Škola na Dojeviću slavi jubilej - Radio Sto Plus\nŠkola na Dojeviću slavi jubilej\nOsnovna škola “Rastko Nemanjić Sava” u Novom Pazaru brojnim sportskim i kulturnim manifestacijama danas obeležava 100 godina svog postojanja. Direktor ove prigradske škole Besim Adilović rekao je radiju Sto plus da će povodom jubileja večeras u biblioteci Dositej Obradović biti predstavljena monografija “Sto godina...\nOsnovna škola “Rastko Nemanjić Sava” u Novom Pazaru brojnim sportskim i kulturnim manifestacijama danas obeležava 100 godina svog postojanja.\nDirektor ove prigradske škole Besim Adilović rekao je radiju Sto plus da će povodom jubileja večeras u biblioteci Dositej Obradović biti predstavljena monografija “Sto godina osnovne škole na Dojeviću”, kao i još dva dela o radu ove obrazovne ustanove.\n“U 18 časova biće promovisana monografija o veku postojanja škole, a biće predstavljen i školski list ‘Petica’, koji uređuju naši učenici. Pored toga biće promovisana i knjiga ‘Traka jednog veka’ našeg nekadašnjeg učenika Momčila Boškovića, čiji su roditelji svojevremeno takođe bili učitelji u ovoj školi”, rekao je Adilović.\nOsnovna škola “Rastko Nemanjić Sava” na Dojeviću osnovana je 1913.godine i za vreme prvog svetskog rata nije radila, a đake je ponovo primila 1919.godine.


Radio TV Stara Pazova - Putevi i ulice prohodni\nPutevi i ulice prohodni\nTokom jučerašnjeg dana intenzivno se radilo na čišćenju puta između Stare i Nove Pazove kao i svih lokalnih i magistralnih puteva na teritoriji naše opštine. Ljudstvo i mehanizacija su 24 časa na terenu kako bi svi putevi u našoj opštini bili prohodni. Darko Cerovac iz Srem puta rekao je za RTV Stara Pazova da se trenutno rade lokalni putevi na potezu Stari- Novi Banovci, Surduk, Belegiš, Nova Pazova kao i putni pravac\nVojka - Krnješevci. Prioritet Srem puta je stari put Novi Sad - Beograd, auto Put kao i put Golubinci,- Putinci - Popinci. Komunalni redar Stevan Božanić pohvalio je rad dežurnih ekipa koje rade na čišćenju snega, kao i policije koja je pomogla da se čišćenje snega u prometnim ulicama obavi nesmetano i bezbedno. Željko Madžarević, predsednik Izvršnog odbora Saveta Mesne Zajednice Nova Pazova kaže da saobraćaj u Novoj Pazovio funkcioniše nesmetano, glavni put je kompletno očišćen, a trenutno se radi na čišćenju sporednih ulica što do sada nije rađeno u Novoj Pazovi. Takođe, Madžarević ističe da uz dobru saradnju sa opštinom sve teče po planu i programu.


Vraćanje nadležnosti entitetima (ne)moguće\nPredstojeće ustavne promjene u Bosni i Hercegovini nametnule su ponovo pitanje podjele nadležnosti između države i entiteta. U Republici Srpskoj sve češće se čuju inicijative za vraćanjem nadležnosti na nivo entiteta.\nPredsjednik Vlade RS Milorad Dodik smatra da su 64 nadležnosti „otete“ tom entitetu, a da su svega tri - vojska, indirektno oporezivanje i ombudsmeni - zakonski prenesene na državu. Opozicija u RS tvrdi da je priča o vraćanju nadležnosti tek politička demagogija.\nTokom dogovora lidera SNSD-a Milorada Dodika, SDA Sulejmana Tihića i HDZ-a BiH Dragana Čovića o predstojećim ustavnim promjenama u više navrata spomenuto je revidiranje nadležnosti države Bosne i Hercegovine. Milorad Dodik je u svojim javnim istupima nekoliko puta naglasio da će predmet razgovora političkih lidera biti i vraćanje nadležnosti koje su svojevremeno s entiteta prebačene na državu. On, međutim, nije precizirao o kojim nadležnostima je riječ:\n„Naravno, mi nismo za to da se neke od njiih, kao što je vojska, revidiraju ili da se to mijenja, ali neke koje su se pokazale potpuno neefikasnim, koje su rezultat jedne panične potrebe da se sve istrgne iz entiteta i prenese na nivo BiH, danas te neefikasne institucije moraju da budu razmotrene i eventualno neki obim da ostanu na nivou BiH. Pitanja koja se tiču unutrašnjih odnosa u BiH mogu da ostanu i treba da budu na nivou entiteta.“\nVeći dio političke javnosti BiH ne smatra da je priča o vraćanju nadležnosti na nivou entiteta realna - kako tehnički, tako i politički. Potpredsjednik SDA Šefik Džaferović podsjeća da nedležnosti s entiteta na državu nisu slučajno prenesene, već s ciljem da BiH postane što prije funkcionalna. Na putu ka EU biće potrebe da se i druge nadležnosti prenesu na državu, ističe Džaferović:\n„Mi možemo govoriti o daljnjem prenosu nadležnosti s entiteta i drugih nivoa vlasti na državu BiH, a nikako ne možemo govoriti o vraćanju nadležnosti. Na osnovu tih prenesenih nadležnosti formirane su institucije BiH koje rade svoj posao. I mislim da, kada se čuje od nekih političara zahtjev da se već prenesene nadležnosti, kako se to kaže, vrate sa države na entitete, mislim da se radi o nekoj vrsti politiziranja, u šta ja, naravno, ne bih ulazio.“\nPredsjednik novoosnovane Demokratske partije Dragan Čavić slaže se s idejom da treba preispitati nadležnosti države koje se nisu pokazale efikasnim u praksi, ali uz opšti konsenzus. Istovremeno, Čavić ističe da svaka priča koja ide na to da se BiH kao država potpuno obezvlasti - problematična je sa stanovišta Dejtonskog sporazuma i budućih evropskih integracija:\n„Zamišljati da je vraćanje svih nadležnosti koje su s entiteta prenesene na BiH moguće, to je po meni utopijska ideja, utopijska priča koja nema nikakve šanse za realizaciju. Ja lično mislim da je najveći dio te priče ustvari podizanje tenzija kod ljudi i građana stvaranjem lažne nade da je prije svega potrebno, pa onda korisno, a i moguće, na kraju-krajeva, vratiti neke od nadležnosti sa nivoa države na entitete.“\nVelimir Jukić, iz HDZ-a BiH, kaže da u toj stranci zagovoraju takav pristup koji bi u razgovorima o ustavnim promjenama definisao šta je od nadležnosti potrebno državi, a šta njenim jedinicama:\n„Ja smatram, ako želimo iskreno pristupiti ustavnim reformama, da onda treba pitanje nadležnosti između države i entiteta, ili evo sada teritorijalnih jedinica, stvarno razmotriti vrlo odgovorno uvažavajući sve razloge za jedno i drugo, odnosno za veće i manje ovlasti itd., i treba ih definirati na način da one osiguraju funkcionalnu državu, decentriliziranu, ali isto tako i teritorijalnih jedinica koje su u sastavu te države.“\nTeoretski je moguće da dođe do prenosa nadležnosti, ali se to mora provesti u uobičajenoj parlamentarnoj proceduri, pri čemu je to realno nemoguće izvesti - tvrdi profesor ustavnog prava Kasim Trnka:\n„Ako je svojevremeno izvršen prenos nadležnosti s entiteta na državu BiH, to je učinjeno donošenjem zakona u Parlamentarnoj skupštini, ili je to bio nametnut zakon od strane visokog predstavnika, a kasnije Parlament usvojio takav zakon. Ako bi se sada željelo da se neke nadaležnosti vrate sa države na entitete, trebalo bi ponovo u parlamentarnoj proceduri donijeti po zakonodavnom postupku zakon o prestanku važenja toga zakona koji je bio prenesen, recimo o Državnoj i graničnoj službi ili Dražvnoj graničnoj policiji. To znači, drugim riječima, da sada ponovo treba entitetska saglasnost i saglasnost tri konstitutivna naroda u Parlamentarnoj skupštini BiH, a to očigledno ne bi bilo moguće u postojećim odnosima političkih snaga.“\nA kada je riječ o vraćanju nadležnosti, u Kancelariji visokog predstavnika za BiH su nedvosmisleni. Portparol OHR-a Ljiljana Radetić:\n„Kada je u pitanju povlačenje nadležnosti koje su prenesene na državni nivo, stav Savjeta za implementaciju mira je veoma jasan: entiteti se ne mogu unilateralno povući iz ranije dogovorene reforme.“\nTreba podsjetiti da u izvorne nadležnosti BiH spadaju odbrana, bezbjednost, Sud i Tužilaštvo BiH, te ostale nadležnosti utvrđene zakonom.


Yenkee futrola YBT 0715RD, Crvena torba za tablet cena, cene Srbija, prodaja Beograd Novi Sad Niš\nYenkee futrola YBT 0715RD, Crvena torba za tablet cene\n- niverzalna zaštitna futrola sa stalkom prikladna za tablete od 7“. Kutno učvršćivanje i elastična traka omogućuju sigurno prenošenje te sprječavaju ispadanje tableta iz kućišta. Glatka unutarnja obloga od mikrovlakana pruža optimalnu zaštitu od ogrebotina.... specifikacija\nNiverzalna zaštitna futrola sa stalkom prikladna za tablete od 7“, Kutno učvršćivanje i elastična traka omogućuju sigurno prenošenje te sprječavaju ispadanje tableta iz kućišta, Glatka unutarnja obloga od mikrovlakana pruža optimalnu zaštitu od ogrebotina\nEPonuda nije internet prodavnica već Vam omogućava da brzo i lako nađete Yenkee futrola YBT 0715RD, Crvena torba za tablet po najjeftinijoj ceni. Naš cilj je da kupci budu što bolje informisani o ponudi Yenkee torba za tablet futrola YBT 0715RD, Crvena na tržištu Srbije. Vrlo lako nalazite željeni proizvod za kategoriju Torbe za tablet računare cene, ne morate da lutate od sajta do sajta za Yenkee Torbe za tablet računare, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Yenkee futrola YBT 0715RD, Crvena torba za tablet sa PRODAVCEM. EPonuda ne može da garantuje potpunu tačnost specifikacije i slika za Yenkee futrola YBT 0715RD, Crvena torba za tablet. Pre kupovine, podatke za Yenkee torba za tablet futrola YBT 0715RD, Crvena proverite na sajtu PROIZVOĐAČA.


SEEbiz.eu / RS / Nedimović: Izvoz u Rusiju nije ugrožen, svako ko ga ugrozi biće kažnjen\nBranislav Nedimović izvoz u Rusiju kruške\nNedimović: Izvoz u Rusiju nije ugrožen, svako ko ga ugrozi biće kažnjen\nDatum objave: 26.02.2018. - 19:00:14\nBEOGRAD - Ministar poljoprivrede Srbije Branislav Nedimović izjavio je danas u Leskovcu da izvoz voća u Rusiju nije ugrožen zbog nedavnih problema s jednim izvoznikom krušaka, i dodao da je u cilju prevencije i ostvarenja bolje kontrole doneta nova uredba po kojoj će broj hladanjača biti smanjen sa 600 na 55-60.\n"U ponedeljak imamo sastanak vezano za problem s kruškom, našli smo ko je napravio problem, i on je automatski isključen iz čitavog sistema, biće automatski i kažnjen", kazao je Nedimović na konferenciji za medije.\nOn je dodao da će svako proći na isti način ko ugrožava ugovor s Rusijom.\n"Svako ko pokuša da ugrozi Sporazum o slobodnoj trgovini s Rusijom, mi ćemo ga kazniti. Mi to radimo zajedno sa policijom i s BIA, jer ovo je nacionalni interes očuvanja tog tržišta", istakao je Nedimović.\nMinistrar poljoprivrede bio je kategoričan u tvrdnji da izvoza u Rusiju nije ugrožen.\n"Doneli smo novu uredbu uz konsultaciju sa ljudima iz Rusije koji vode sanitarni nadzor. Njihov zahtev je bio da bi se sprečila mogućnost reimporta, da se od nekih 600 punktova, 600 hladnjača, spustimo na 55, 60, kako bi se ostvarila bolja kontrola. Niko ne brani da ostali guraju ka tim tačkama i da tako prodaju", kazao je ministar.\nNedimović je dodao da je sam tražio prisustvo ruskih kontrolora kako bi sve bilo transparentnije.\nRuska služba za fitosanitarni nadzor saopštila je da je od 14. februara privremeno zabranila uvoz krušaka iz Srbije, zbog sumnje da su uvezene iz trećih država. Ta služba je navela da je tokom provera uvoza krušaka iz Srbije našla sortu "konferans" koja nije karakteristična za Srbiju.


Milan Piperski drugi put na pripremama sa elitom\nNa pripremama reprezentacije Srbije u olimpijskom boksu (elita – seniori), koje se održavaju na Zlatiboru od 12. do 22. novembra, nalazi se Milan Piperski kao deo stručnog štaba bokserske reprezentacije Srbije.\nReprezentacija sa ovih priprema direktno putuje za Beograd, gde će se održati jubilarna 60 – ta po redu Zlatna rukavica. Pomenuti turnir ce trajati od 22. do 25. novembra. To je jedan najstarijih turnira u Evropi, gde se očekuje dolazak boraca iz 15 – 20 država. Takmičenje će biti održano u maloj sali beogradske Arene, dok će finale biti uz direktan TV prenos na Sport klubu.\nMilan Piperski je do sada radio sa omladinskom reprezentacijom i ovo mu je drugi poziv selektora Tomislava Antelja na pripremama sa elitom. Takođe, vredna isticanja je i činjenica da je od nedavno kompletno rukovodstvo BSS promenjeno, pa se stoga očekuje poboljšanje, unapređenje bokserskog sporta i vraćanje na staze stare slave, kada je boks bio jedan od najpopularnijih sportova u bivšoj Jugoslaviji.\nBESPLATNO ZA SVE OD 7 – 17\nPodsetimo da je Milan Piperski, zajedno sa Srđanom Evđenićem i Stevanom Čizmićem, trener bokserskog kluba Petrovgrad, koji i dalje upisuje nove članove, a treninzi su besplatni za sve dečake i devojčice od 7 – 17 godina.\nHala „Medison“ od danas nosi ime legendarnog boksera Zvonka Vujina\nTagovi boksboks reprezentacijamilan piperski\nBokseri Petrovgrada blistali na prvenstvu Vojvodine u Novom Sadu\nDrama u Gornjem Milanovcu, Škorić brži od poslednjeg sudijskog zvižduka


Direktno iz Dell-a - Majkl Del - Finesa\nSnažna autobiografija koja će vas ohrabriti da izađete iz zone komfora i uradite nešto izvanredno!\nJoš kao brucoš prestižnog Univerziteta, sa svega 19 godina, Majkl Del se odlučuje na korak koji iziskuju zrelost i hrabrost mnogo starijih ljudi. On napušta studije i osniva svoju kompaniju sa svega 1000 dolara, danas širom sveta poznatog imena, Dell Computer Corporation, prvu u industriji koja je prodavala računare po želji kupca. Usponi i padovi, razočaranja i pobede sa kojima se suočavao u svom dugogodišnjem iskustvu naučili su ga vrednim lekcijam, koje nesebično deli sa nama.\nPriča o njegovom naglom sazrevanju i suočavanju sa velikim izazovima je sjajna lekcija o liderstvu, a njegove strategije otvaraju vrata nekim novim efikasnim načinima za očuvanje i uvećanje vašeg poslovanja.\nČujte šta će vam reći na stranicama ove knjige, jer ovaj čovek zna formulu uspeha.\nMajkl Del je napustio fakultet još u prvoj godini, vođen vizijom velike kompanije sa njegovim imenom. "Dell" je brzo postala vodeća PC kompanija u SAD i najveća svetska firma za personalne računare. On je više puta nagrađivan za vizionarsko vođstvo.


SZO: Vakcine neće eliminisati virus – Portal Podgorica\nSZO: Vakcine neće…\nPojavljivanje više efikasnih vakcina protiv kovida-19 i prateći optimizam ne treba da dozvole da se spusti gard jer one neće eliminisati virus, upozorila je danas Svjetska zdravstvena organizacija.\nZvaničnica za upravljanje pandemijom u SZO Amerikanka Marija van Kerkov pozvala je stanovništvo da zaista razmisli šta radi za vrijeme sezone praznika na kraju godine da bi ograničili prenos koronavirusa, javlja agencija Beta.\n„Odluke koje sada donosimo mogu da znače život ili smrt za nas, za našu porodicu“, rekla je ona.\nPandemija koronavirusa u kojoj je zaraženo više od 65 miliona ljudi i umrlo više od 1,5 miliona ponovo je počela ubrzano da se širi u svijetu u vrijeme kada se najavljuju planovi za masovnu vakcinaciju u više zemalja, prenosi N1.\n„Napredak ostvaren u oblasti vakcina svima nam diže moral i sada možemo da počnemo da vidimo svjetlost na kraju tunela“, rekao je direktor SZO Tedros Adhanom Gebrejezus, ali je upozorio na rastuće osjećanje da je pandemija završena.\nViše zvaničnika SZO takođe je upozorilo na konferenciji za novinare na lažno osjećanje sigurnosti koje vakcine mogu da daju.\n„Dok je u toku raspoređivanje vakcina ljudi treba da nastave da poštuju mjere javnog zdravlja da bi svi mogli da budu zaštićeni“, rekao je Tedros.\nOn je takođe pozdravio najavu izabranog predsjednika SAD Džoa Bajdena i bivših američkih predsednika Baraka Obame, Džordža Buša mlađeg i Bila Klintona da su spremni da se vakcinišu javno protiv kovida-19 da bi ohrabrili sunarodnike da urade isto.\nRekao je da bi i on bio spreman isto da učini, ali da ne želi da ide preko reda, prenosi N1.\nTakođe je objavio da je koalicija protiv korona virusa koju je pokrenula SZO i nazvana Kovaks (Kovax) dobila 700 miliona doza tri tipa vakcine, bez preciziranja kojih. Kovaks je formiran da osigura da se vakcine distribuiraju ravnopravno.\n„Iduće godine imamo namjeru da koristimo dodatne fondove da garantujemo da najmanje dvije milijarde doza sigurnih i efikasnkh vakcina bude raspoloživo u svetu“, rekao je Tedros.


Ministar Darmanović u Japanu: U fokusu današnjih razgovora Crna Gora kao atraktivna turistička i investiciona destinacija\nDatum objave: 02.11.2018 14:14 | Autor: MVP\nU okviru trećeg dana posjete Japanu crnogorski šef diplomatije razgovarao je sa Hidejuki Tanakom, parlamentarnim zamjenikom ministra zemljišta, infrastrukture, saobraćaja i turizma.\nMinistar Darmanović je naglasio da u oblasti turizma postoje brojne mogućnosti jačanja saradnje dvije države, naročito imajući u vidu zainteresovanost japanskih turista i značajnu perspektivu rasta ovog sektora i razvoj Crne Gore kao privlačne destinacije sa cjelogodišnjom turističkom ponudom.\nParlamentarni zamjenik ministra Tanaka je izrazio zadovoljstvo posjetom ministra Darmanovića, koju, kako je istakao, smatra veoma važnom u kontekstu snaženja bilateralnih odnosa dvije države.\nU razgovoru sa Jasukazu Irinom, izvršnim potpredsjednikom Japanske spoljno- trgovinske organizacije (JETRO) ministar Darmanović je ukazao na političku i makroekonomsku stabilnost Crne Gore i povoljan investicioni ambijent. Izrazio je zadovoljstvo iskazanom namjerom JETRO da se do kraja godine organizuje seminar na temu investicija, koji će biti prilika da zemlje Zapadnog Balkana predstave Japanu svoje investicione potencijale.\nNa toj liniji, ministar Darmanović je prenio spremnost Privredne komore Crne Gore da organizuje crnogorsko- japanski biznis forum u cilju međusobnog predstavljanja i sagledavanja mogućnosti snaženja privredne saradnje dvije države.\nIzvršni potpredsjednik Irino je izrazio zadovoljstvo posjetom ministra Darmanovića, te istakao očekivanje da će planirani biznis forumi unaprijediti saradnju Japana i Crne Gore podsjetivši na inicijativu japanskog premijera Abea za unapređenje saradnje sa zemljama Zapadnog Balkana. Informisao je o konkretnim aktivnostima preduzetim u cilju sprovođenja ove inicijative.\nPosjeta ministra Darmanovića Japanu bila je prilika da se utvrde smjernice za dalje snaženje ukupnih odnosa dvije prijateljske zemlje i definišu prioritetne oblasti i projekti od zajedničkog interesa za saradnju u predstojećem periodu, s obzirom na obostrano iskazanu spremnost za unaprjeđenje i produbljivanje ukupnih bilateralnih, a posebno privrednih veza.\nKadrovi - Ministar vanjskih poslova Srđan Darmanović i parlamentarni zamjenik ministra Hidejuki Tanaka\nKadrovi- Ministar vanjskih poslova Srđan Darmanović i izvršni potpredsjednik Japanske spoljno-trgovinske organizacije (JETRO)


Neto dobitak javnih preduzeća veći od planiranog | N1 Srbija\nNeto dobitak javnih preduzeća veći od planiranog\n19.10.2017. |14.30 >14.33 |\nJavna preduzeća u nadležnosti države za prvih šest meseci ove godine ostvarila su 16,3 milijarde dinara neto dobitka, što je više od planiranog za 3,3 milijarde dinara, izjavio je državni sekretar Ministarstva privrede Dragan Stevanović.\n"Za prvih šest meseci ove godine poslovni prihodi javnih preduzeća u nadležnosti države pet odsto su manji od planiranih, ali u isto vreme poslovni rashodi su smanjeni za 10 odsto, tako da su ukupno ostvarila pozitivan rezultat", kazao je on na konferenciji za novinare u Agenciji za privredne registre (APR).\nKako je precizirao, za prvih šest meseci ove godine 23 javna preduzeća čiji je osnivač Republika Srbija, od ukupno njih 36, ostvarila su neto rezultat bolji od planiranog.\n"Najbolje poslovne rezultate među javnim preduzećima ostvarili su Srbijagas sa 7,8 milijardi dinara neto dobiti, Jugoimport SDPR sa 3,2 milijarde dinara, Elektromreže Srbije sa 2,2 milijarde dinara i Pošta Srbije sa 1,4 milijarde dinara", kazao je Stevanović.\nOn je podsetio da su 2014. godine državna javna preduzeća imala ukupno 64 milijarde dinara neto gubitka, da bi nakon primene programa od 19 smernica kako da te kompanije kreiraju poslovnu politiku, programe rada i finansijske planove, 2015. okončali sa dobitkom od ukupno 2,5 milijardi dinara.\nU 2016. godini javna preduzeća u nadležnosti Republike uspela su da ostvare pozitivan rezultat u iznosu od 4,6 milijardi dinara, iako je planirani neto gubitak bio 11,4 milijardi dinara.\n"Uspeli smo da napravimo ozbiljan iskorak i da uspostavimo trend rada koji je rezultirao pozitivnim efektima", rekao je Stevanović navodeći da je to bitno, "jer se radi o velikim preduzećima koja imaju mnogo kooperanata i sve anomalije koje imaju u poslovanju preslikavaju se na mala i srednja preduzeća koji su za državu najznačajnija".\nPrema njegovim rečima, država će za narednu godinu proširiti spisak smernica koje će javna preuzeća u vlasništvu države morati da poštuju i da se rukovode kada budu kreirali svoje trogodišnje planove poslovanja i finansijske planove, za period do 2020. godine.\nIstovremeno se, u saradnji sa Svetskom bankom, radi i studija na osnovu koje će se uvesti smernice za uvođenje korporativnog upravljanja u javnim preduzećima.\n"Trenutno se analiziraju slabosti javnih preduzeća i ona se anketiraju u vezi sa principima dobrog korporativnog upravljanja, strukturom i funkcionisanjem nadzornog odbora, finansijskom disciplinom, transpatrentnošću i obelodanjivanjem podataka, kontrolom i pravima vlasnika", kazao je Stevanović.\nDodao je da se radi i na programima usavršavanja upravljačkog kadra u javnim preduzećima, što bi kako je istakao, trebalo da se pretvori u program sertifikacije svih lica u organima upravljanja javnih preduzeća.\njavna preduzeća Profit Ministarstvo privrede\nPostu testira sekretarica Mira..😭😭😭😭\nPrateci vesti covek moze pomisliti da zivi u Rusiji i da je godina 1952.\nA zasto ako to nije laz javna preduzeca ne smanje cene svojih usluga nego bezobrazno skidaju kozu sa ledja gradjanima?


Revija predstava za decu u Užicu od 2. do 6. oktobra - Užice Oglasna Tabla\nRevija predstava za decu u Užicu od 2. do 6. oktobra\nсептембар 30, 2017 0200\nRevija predstava za decu pod nazivom „Oktobarske čarolije“, koju organizuje Narodno pozorište Užice, biće održana od 2. do 6. oktobra u okviru obeležavanja Dana grada – 9. oktobra.\nReviju, koja se priređuje treću godinu zaredom, otvoriće Kraljevačko pozorište predstavom Čarobnjak iz Oza, po motivima dela Frenka Bauma, po tekstu i u režiji Miodraga Dinulovića. Glumci Kruševačkog pozorišta predstaviće se 3. oktobra u 12 i 14 časova, komadom Uplakana Katarina, po tekstu Zorana Ćirića, u režiji Bojana Veljovića. U sredu u 10 časova užički ansambl igraće Crvenkapu, Aleksandra Popovića, u režiji Milana Neškovića, a istog dana u 16 časova uslediće Začarani vremeplov, u režiji Jane Maričić i u produkciji beogradskog Klana Andrije Miloševića.\nScena iz predstave Palčica, NP Užice\nNarodno pozorište Užice učestvovaće i sa komadom Palčica, H.K.Andersena, u režiji Nemanje Rankovića, koja će biti na programu u četvrtak u 10 i 12 časova. Poslednjeg dana, u 16 i 18 časova, glumci Pozorišta za decu Kragujevac igraće komad Ah, taj zmaj, Eve Peržinove, u režiji Todora Valova.\n– Želimo da deci otvorimo vrata čarobnog pozorišnog sveta i verujemo da ćemo im ponuditi kvalitetnu i zanimljivu pozorišnu produkciju, rekla je Ljilja Matić, istakavši da je užičko pozorište uspostavilo dobru saradnju sa pozorištima čije predstave gostuju na reviji i da treću godinu zaredom uspeva da sopstvenim resursima organizuje tu manifestaciju.


Kineski „Mint“ kupio zemljište za svoju fabriku u Šapcu – Podrinske\nKineski „Mint“ kupio zemljište za svoju fabriku u Šapcu\nKompanija “Mint” bavi se proizvodnjom autodelova i svoje pogone ima u Aziji, Evropi i Severnoj Americi, a širom sveta zapošljava 18.000 radnika.\nGradonačelnik Šapca Aleksandar Pajić, potpisao je u ponedeljak rešenje o prodaji zemljišta u Severozapadnoj radnoj zoni kompaniji „Mint“ iz Kine. Ovo je investicija koja je još pre nekoliko meseci najavljena, a nakon pokretanja proizvodnje u ovoj kompaniji biće zaposleno 160 radnika.\n„U poslednjih dvadeset godina, ovo je najveća strana investicija koja je došla u grad Šabac, oko 50 miliona evra uložiće u prvoj fazi investicije. Danas je grad Šabac prodao 11 hektara svog zemljišta u Severozapadnoj radnoj zoni, za nešto više od 90 miliona dinara. Država Srbija je zaključkom Vlade u dovođenje električne mreže do parcele koju kupuje kompanija „Mint“ uložila oko 87 miliona dinara. Zajedno sa svojom državom grabimo krupnim koracima u zapošljavanje svojih sugrađana“, naveo je gradonačelnik Aleksandar Pajić nakon potpisivanja dokumenta.\nOn je istakao i da je ovo visoka tehnologija, te da je on siguran da je ulaganje u ovakvu proizvodnju budućnost grada Šapca.\n„Ovo je kompanija koja je svetskog renomea i zaista brine o svim komponentama svog poslovanja. Siguran sam da će naši sugrađani vrlo brzo dobiti poslove koji će biti visokoprofitabilni, odnosno da će imati visoke plate. Isto tako, nadam se da će kompanija „Mint“ biti zadovoljna svim onim što se u Šapcu proizvede, te da će proširiti svoje proizvodne kapacitete u godinama koje dolaze“ istakao je Aleksandar Pajić.\nPredstavnik kompanije „Mint“ Ian Tian rekao je da je velika čast potpisati ugovor o kupovini zemljišta sa gradonačelnikom Šapca i to za jednu od najznačajnijih fabrika koje će poslovati u okviru „Mint“ grupacije.\n„Naš posao je da proizvodimo delove za automobile za najveće proizvođače širom sveta. Svi smo svesni da su električni automobili budućnost, tako da je naš posao u Šapcu proizvodnja komponenti za električne automobile. Na ovaj način u budućnosti ćemo štititi svoje okruženje i smatramo da poslovanje u Šapcu neće doprineti samo našoj kompaniji već i gradu Šapcu. Nadamo se da ćemo odmah nakon izgradnje doprineti stvaranju novih radnih mesta, te da će plaćanjem zarada i poreza doprineti i razvoju čitave Srbije“, naveo je Ian Tian predstavnik kompanije „Mint“.\nNakon kupovine zemljišta planovi investitora su da građevinski radovi ubrzo počnu i do kraja 2021. godine budu gotovi, kada će biti prenete mašine i oprema, a da nakon polugodišnjeg testiranja započnu i pravu proizvodnju. Sredinom 2022. godine u planu je proizvodnja komponenata koji će biti poslate kupcima u Češku i Nemačku, a proširenje proizvodnje planirano je za 2 godine.\nNa pitanje novinara zašto se “Mint” odlučio za gradnju fabrike baš u Šapcu, kao i koliko su trajali pregovori, gradonačelnik Pajić je rekao da je to pre svega zbog atraktivnosti lokacije.\n“Pismo o namerama, kompanija “Mint” je pradala gradu Šapcu 16. marta i mi smo tada intenzivirali pregovore. Postojale su mogućnosti za odlazak “Minta” i u druge gradove u Srbiji, ali sve ono što smo uradili u prethodnom periodu ih je dovelo u Šabac. To je pre svega novi auto – put do Rume kojim će Šabac biti povezan sa ostatkom Srbije, ali i atraktivnost naše Industrijske zone izgradnjom putne infrastrukture. Mi smo već dali dozvolu za pripremne radove koji se rade na lokaciji kako bismo ubrzali dolazak investitora, odnosno početak rada ove fabrike”, zaključio je Aleksandar Pajić.


Ekspertski panel „Poreska kultura u Srbiji i kako je poboljšati” i lansiranje studentskog takmičenja\nEkspertska panel diskusija „Poreska kultura u Srbiji i kako je poboljšati” i lansiranje studentskog debatnog takmičenja biće emitovani uživo na sajtu www.uzmiracun.rs u utorak, 10. novembra od 13:00h\nAgenda - Panel diskusija Put do poreske kulture u Srbiji, 10. novembar.pdf\nAgenda - Panel discussion Paving the way towards tax culture, november 10.pdf\nNALED i Univerzitet u Beogradu, uz podršku Nemačke razvojne saradnje i kompanije KPMG, pokreću studentsko debatno takmičenje „Poreska debata: Štap ili šargarepa?” sa ciljem edukacije i uključivanja mladih u borbu protiv sive ekonomije i jačanje poreske kulture u našoj zemlji.\nPočetak takmičenja obeležiće panel diskusija „Poreska kultura u Srbiji i kako je poboljšati” koja će biti emitovana uživo na sajtu www.uzmiracun.rs, u utorak, 10. novembra od 13:00h.\nOvom prilikom, članovi NALED-a, zainteresovani studenti i šira javnost moći će da saznaju više o važnosti plaćanja poreza, ključnim činiocima poreske kulture, iskustvima i najboljim praksama u primeni stimulativnih i represivnih mera za jačanje fiskalne odgovornosti, ali i da postave pitanja profesorima, domaćim i međunarodnim ekspertima iz nadležnih institucija i privrede putem Sli.do platforme.\nIvanka Popović je rođena 1959. godine u Rio de Žaneiru. Potiče iz ugledne novosadske porodice...\nIvanka Popović je rođena 1959. godine u Rio de Žaneiru. Potiče iz ugledne novosadske porodice. Deda joj je bio senator Daka Popović, prvi ban Dunavske banovine, a otac ambasador Gavra Popović, jugoslovenski diplomata. Završila je Tehnološko-metalurški fakultet, gde je magistrirala i doktorirala i prošla sve stepenice do zvanja redovne profesorke. Ima bogato iskustvo u rukovođenju, najpre kao prodekan na matičnom fakultetu, a potom i kao dekan od 2006. do 2012. godine. Bavi se istraživanjima o degradaciji i stabilizaciji polimera, kinetici polimerizacije, reciklaži polimera i održivim razvojem. Bila je mentor preko 50 diplomskih, završnih i master radova, osam magistarskih i šest doktorskih disertacija. Autorka ili koautorka je više od 85 naučnih radova, objavljenih u međunarodnim ili nacionalnim časopisima. Dobitnica medalje Srpskog hemijskog društva za uspeh i pregalaštvo u nauci. Izabrana je za rektorku Univerziteta u Beogradu 29. maja 2018. Govori engleski i nemački, služi se francuskim.\nKPMG, partner i rukovodilac odeljenja za poreske i pravne poslove\nPotpredsednik Saveza za fer konkurenciju\nDiplomirao na Ekonomskom fakultetu Univerziteta u Beogradu 2002. godine. Nakon toga je za...\nDiplomirao na Ekonomskom fakultetu Univerziteta u Beogradu 2002. godine. Nakon toga je završio master studije iz međunarodnog poreskog prava na Institutu za austrijsko i međunarodno poresko pravo bečkog Wirtschafts Univerziteta. Igor radi u KPMG-u u Srbiji već 16 godina gde je prošao sve pozicije od pripravnika do partnera. Trenutno rukovodi timom od preko 80 zaposlenih u poresko-pravnom odeljenju i odeljenju za pružanje knjigovodstvenih usluga u kancelarijama u Beogradu i Podgorici. Tokom rada u KPMG-u Igor je sticao iskustvo u kancelariji KPMG-a u Londonu na poreskim projektima spajanja i pripajanja u finansijskom sektoru. Takođe je obavljao poslove na internacionalnim zadacima u Nemačkoj i Rusiji. Njegov glavni zadatak jeste uspostavljanje i održavanje kontakata sa klijentima i odgovornost za kvalitet pruženih usluga. Takođe, već 12 godina Igor je angažovan kao predavač unutar KPMG Business School u Centralnoj i Istočnoj Evropi u oblasti međunarodnog oporezivanja. Igor je član-osnivač Srpskog fiskalnog društva (srpskog ogranka International Fiscal Association). Pored toga, aktivan je član Američke privredne komore gde je u dva mandata biran za člana upravnog odbora na poziciji sekretara-blagajnika. Aktivno učestvuje u dijalogu o poreskim pitanjima sa poslovnom zajednicom, predstavnicima Poreske uprave i srpske Vlade. Tečno govori engleski i ruski jezik.\ndr Birger Nerre\nGIZ Projekat za jačanje vladavine prava i mehanizma u borbi protiv korupcije, Moldavija\nBirger Nerre je stekao diplomu doktorskih studija 2004. na Univerzitetu u Hamburgu, smer Ekonomij...\nBirger Nerre je stekao diplomu doktorskih studija 2004. na Univerzitetu u Hamburgu, smer Ekonomija, odbranom teze pod nazivom “Poreska kultura i poreska reforma” koja je obuhvatila temeljne studije slučaja o poreskoj reformi u Japanu i Rusiji. Bio je deo tima Grupacije za poreze u okviru Sektora za javne finansije Nemačke tehničke saradnje (German Technical Cooperation GTZ) i bio zadužen za saradnju sa MMF-om u oblasti javnih finansija. U Srbiji je u sklopu Nemačke razvojne saradnje proveo blizu deset godina, kao rukovodilac projekta za Reformu javnih finansija i na drugim aktivnostima u vezi sa temom poreza. Od juna 2015. do juna 2017. je imenovan od strane Vlade Nemačke za koordinatora sektora uprave u okviru Nemačke razvojne saradnje, što je obuhvatalo teme poput pravne reforme, EU integracija i reforme javne uprave. Tokom svoje karijere pružao je savetodavne usluge u oblasti upravljanja javnim finansijama, poreske politike i poreske administracije i reforme poreske uprave vladama u Pakistanu, Ukrajini, Rusiji, Gruziji, Srbiji, Mongoliji, Sudanu, malaviju, Keniji, Tanzaniji, Ruandi i Ugandi. Trenutno je angažovan u Moldaviji kao rukovodilac GIZ-ovog projekta za jačanje vladavine prava i borbu protiv korupcije.\nPomoćnik direktora Centra za velike poreske obveznike\nMiroslav Đinović je u okviru Poreske uprave radio na pozicijama koordinatora Sektora za kontrol...\nMiroslav Đinović je u okviru Poreske uprave radio na pozicijama koordinatora Sektora za kontrolu, u periodu od 2016. do 2018. obavljao je funkciju v.d. pomoćnika direktora Poreske uprave, a zatim pomoćnika direktora Centra za velike poreske obveznike, koji je zadužen za praćenje i administriranje poreza na dobit pravnih lica, poreza na dodatu vrednost, akciza, poreza i doprinosa na zarade i ostalih poreza po odbitku, kao i poreza na premije neživotnih osiguranja, za velike obveznike koji ostvaraju godišnji promet viši od milijardu dinara.\nČlan Fiskalnog saveta\nNikola Altiparmakov je makroekonomista sa specijalizacijom u oblasti javnih finansija. Studirao j...\nNikola Altiparmakov je makroekonomista sa specijalizacijom u oblasti javnih finansija. Studirao je na vodećim međunarodnim univerzitetima, uklјučujući Kalifornijski Univerzitet Berkli u Sjedinjenim Državama i Toronto Univerzitet u Kanadi. Diplomirao je matematiku i ekonomiju kao student generacije, dok je magistrirao ekonomiju sa specijalizacijom u oblasti makroekonomije. Radi u oblasti javnih finansija u Srbiji od 2003. godine. Karijeru je započeo kao analitičar za javni dug u Trezoru Srbije, da bi zatim preuzeo poziciju makroekonomskog analitičara pri makro-fiskalnom odelјenju Ministarstva finansija. U periodu od 2005. do 2007. godine radio je kao ekonomski savetnik u Poreskoj upravi Srbije, gde je pratio proces uvođenja poreza na dodatu vrednost i istraživao mogućnosti reforme poreza na dohodak građana. Sledeće dve godine provodi radeći kao konsultant na projektu penzijske reforme, istražujući mogućnosti za uspostavlјanje fiskalno održivog i socijalno prihvatlјivog penzijskog sistema u Srbiji. Od 2008. godine radi kao fiskalni savetnik na projektu ekonomskog razvoja Srbije, izučavajući dugoročnu održivost javnih finansija u Srbiji. Objavio je veći broj akademskih i stručnih radova iz oblasti javnih finansija u domaćim i međunarodnim stručnim časopisima.\nprof. dr Gordana Ilić Popov\nProfesorka poreskog prava\nGordana Ilić Popov rođena je 23. avgusta 1964. u Beogradu. Završila je osnovne, master i...\nGordana Ilić Popov rođena je 23. avgusta 1964. u Beogradu. Završila je osnovne, master i doktorske studije na Pravnom fakultetu Univerziteta u Beogradu, gde od 2005. radi kao redovna profesorka na predmetu Poresko pravo. Stručno se usavršavala širom sveta, uključujući Nemačku, Holandiju i Japan, a njene najznačajnije publikacije između ostalog su „Poresko pravo Evropske unije”, „Ekološki porezi”, „Osnovica poreza na dobit korporacija”, kao i brojni naučni radovi iz oblasti poreskog prava. Pored učešća na različitim međunarodnim konferencijama i seminarima, trenutno je angažovana i na dva projekta koje sprovodi Ministarstvo nauka i tehnologije Republike Srbije, kao i na projektu Identitetski preobražaj Srbije Pravnog fakulteta u Beogradu. Članica je brojnih stručnih udruženja u zemlji i inostranstvu i nosilac nekoliko prestižnih nagrada poput Nagrade Privredne komore grada Beograda za najbolјu doktorsku disertaciju 1995. Govori engleski jezik.


Šta brine živinare, farma u Kruščiću otišla korak dalje - Izazov\nŠta brine živinare, farma u Kruščiću otišla korak dalje\nRadio-televizija Srbije\t 30. aprila 2021. 06:05\nU Udruženju živinara kažu – do 2023. godine pitanje je opstanka. Malo ko razmišlja o novim kavezima kada su ulaganja u proizvodnju dva puta veća od prošlogodišnjih.\n"Cena soje od 85 dinara i kukuruza od 25 ne može da se ugradi ni u jednu cenu živinskog proizvoda, prosto ljudi pitaju šta da rade i počinju da kolju živinu", rekao je Rade Škorić, predsednik Udruženja živinara Srbije.\nIako je višak jaja na tržištu u velikoj meri odraz stanja privrede suočene sa koronom, izvoz jaja bi donekle popravio odnos ponude i tražnje, ali nam Evropa brani čak i da do kupaca stignemo preko njene teritorije – dok se ne uspostavi monitoring farmi i ne primeni zakon o dobrobiti životinja.\nFarma u Kruščiću je među retkima u ovoj industriji spremna da primeni pravila koja svakoj koki garantuju 750 centimetara kvadratnih prostora. Otišli su i korak dalje omogućivši takozvani podni odgoj.\nDoktor veterinarske medicine Miroslav Savić kaže da je očito da su veselije, da se više kreću i da je dva do tri odsto manje uginuća u tom sistemu držanja.\nImaju i bolji apetit pa se veći utrošak hrane kompenzuje, kažu, cenom. Jaja su 20 posto skuplja od onih iz kaveznog sistema.\nBojan Mirkić, izvršni direktor "Animal komerca", kaže da planiraju da podignu još tri objekta u narednoj godini, kao i da investiraju u fri rejndž proizvodnju i na kraju u organski odgoj.\n"Open ving" ili alijansa otvorenog krila u svetu godinama vodi kampanju – slomimo kaveze.\nOko 2.500 kompanija je već odlučilo da kupuju isključivo jaja slobodnih koka. Ovaj pokret je sve intenzivniji i u Srbiji.\n"Što se tiče globalnih brendova koji posluju kod nas, obavezali su se da pređu na jaja iz beskaveznog uzgoja, neki od njih su Metro, Delez, Ikea, Hilton – do 2025, a Starbaks i Hajat su već prešli", rekla je Jelena Disić iz alijanse "Open ving" u Srbiji.\nIako se za predstojeću tržišnu utakmicu mogu osloniti na sredstva iz IPARD fonda, pitanje je koliko je od 850 registrovanih farmi u Srbiji spremno na promene?\nMaja Andrijašević iz Uprave za veterinu kaže da trenutno taj podatak nemaju, ali da nije veliki.\n"Dobar deo farmera ima više od 70 godina, pa porodica neće dalje da se bavi time i samim tim biće i kraj njihove proizvodnje, posebno kod manjih proizvođača, ispod 3.000 koka", kaže Rade Škorić.\nAko po strani ostavimo večitu dilemu o koki i jajetu kao i brojne izreke na račun pileće pameti, ostaje činjenica da su koke danas na vrhu liste najviše eksploatisanih životinja na svetu.\nVodonik – ekološko ali skupo gorivo budućnosti, Srbija ima značajan…\nRAKIJI VEĆI NAMET, VISKIJU OLAKŠICE: Vlada, kroz izmene zakona,…\nPOVEĆALI PRODAJU ZA TREĆINU: Namensko preduzeće „Milan…\nUDICA ZA FIRME SA VIŠKOM: Već godinu dana primenjuje se Zakon o…\nNADA U OPORAVAK I RAZVOJ: „Ekonom“ iz Ušća postao vlasnik…\nZaječarsko pivo ponelo priznanje „Miljenik potrošača“\nPrikazani rezultati studije o makroekonomskom i socijalnom uticaju…


Niš: Više od 1.000 gradjana na skupu protiv ustupanja gradskog aerodroma državi\nBeta 10. aprila 2018. 11:20\nViše od 1.000 gradjana Niša protestovalo je danas zbog namere grada da aerodrom „Konstantin Veliki“ ustupi republičkoj vlasti.\nGradjani su na skupu ispred Skupštine grada podizanjem letaka simbolično glasali protiv odluke da aerodrom bude „poklonjen državi“.\nInicijator protesta u Nišu Miloš Bošković kazao je da je sednica Skupštine grada, na čijem je dnevnom redu glasanje o sudbini aerodroma, odložena „jer je valjda odbornike strah da pokažu svoju volju“.\n„Odlučili su da ne glasaju kada su videli da se njihov partijski diktat ne slaže sa odlukama gradjana Niša“, rekao je Bošković.\nOn je kazao da su se o sudbini niškog aerodroma izjašnjavali mnogi predstavnici republičke vlasti, počev od predsednika Srbije Aleksandra Vučića, ali da odluka nije njihova, već samih Nišlija.\nRastislav Dinić iz Udruženog pokreta slobodnih stanara kazao je da današnji protest „nije kraj već početak borbe za niški aerodrom“.\n„Oni će pokušati da uzmu aerodrom a mi moramo da budemo spremni da u svakom trenutku izadjemo na ulice“, rekao je Dinić.\nPo njegovim rečima, najbitnije je da gradjani znaju ko je odgovoran za odluku o sudbini aerodroma.\n„Tu odluku ne može da donese ni predsednik, ni premijerka. Mi možemo da je donesemo i zato moramo da svakodnevno podsećamo odbornike da su naši predstavnici i da moraju da zastupaju naše interese“, rekao je Dinić.\nPredstavnik Nacionalne koalicije za decentralizaciju Milan Jovanović rekao je da se Niš bori protiv centralizacije i za gradski aerodrom od 1986. godine.\n„Kada je grad preuzeo aerodrom 2000. godine bio je rupa u zemlji. Na sred piste je raslo drvo, jer je aerodrom bio bombardovan i uništen. Grad Niš je stavio kao prioritet da dobijemo donacije i da obnovimo aerodrom“, rekao je Jovanović i dodao da je republika u proteklom periodu kočila razvoj aerodroma.\nOn je naveo da sva svetska istraživanja govore da se na jedno otvoreno radno mesto na regionalnom aerodromu, u lokalnoj zajednici otvori četiri do sedam radnih mesta i da je to ono što Niš ne sme da izgubi.\nKako je kazao Jovanović, odbornici nisu smeli danas da dodju u Skupštinu grada i glasaju „jer znaju da je odluka o poklanjanju aerodroma pogrešna“.\nUčesnici protesta mirno su se razišli posle jednočasovnog okupljanja.\nVeće grada Niša donelo je 30. marta odluku o prenosu imovine i upravljačkih prava aerodroma „Konstantin veliki“ državi, ali da bi ta odluka bila punovažna potrebno je da je usvoji i Skupština grada.\nSkupštinsko zasedanje zakazano za danas odloženo je do daljeg uz obrazloženje skupštinske službe „da se zbog sve većeg broja dezinformacija koje u javnosti iznose pojedinci i raznorazne interesne grupe o statusu aerodroma, urušava kredibilitet grada Niša“.\nOd 21. februara u poštama markice „Vaskrs“


Viktorija Bekam: Od Spajsice do cenjene modne dizajnerke - WANNABE MAGAZINE\nU timu Viktorije Bekam, bivše Spajsice, supruge jednog od najseksepilnijih sportista ikada, Dejvida Bekama, i jedne od najpopularnijih i najcenjenijih modnih dizajnerki današnjice se zna – ona nije zvezda – i na tome ova poznata trendseterka najviše insistira. Jer, kako sama kaže, ona se nalazi na čelu još uvek mlade kompanije, koja je, bez sumnje, za kratko vreme postala “velika” u modnom svetu.\nNaime, prihod kompanije Viktorije Bekam je sa neverovatnih 30 miliona funti (ili 50 miliona dolara), kolika je bila njena zarada u 2013. godini, tokom 2014. godine porastao za neverovatnih 91 odsto, i dostigao cifru koja ostavlja bez daha.\nTome je svakako doprinela sama Viktorija, koja je krajem prošle godine imala priliku da uređuje jedno od izdanja magazina “Vogue Paris”, a čak je zajedno sa svojim suprugom Dejvidom krasila dve naslovnice ove “modne Biblije”. Osim toga, Viktorija je tokom prošle godine krasila naslovnice čak devet različitih internacionalnih izdanja magazina “Vogue”, u koje se, na našu veliku žalost, ne ubraja i američko izdanje ovog magazina.\nAko se tome dodaju još i naslovnice italijanskog i španskog izdanja magazina “Vanity Fair”, martovska naslovnica američkog izdanja magazina “Allure” i fenomenalna saradnja sa brendom Skype, koji je predstavio njen modni dnevnik, logično se nameće pitanje: kome je to do sada pošlo za rukom, jer nije čest slučaj da svetski poznati modni dizajneri, glavom i bradom, krase naslovnice najvećih modnih magazina.


Pogledajte kako će izgledati novi granični prijelaz Doljani - Akta.ba\n09.08.2021. 07:44 / Izvor: Avaz.ba\nUmjesto 4,2 miliona KM, koliko je bilo osigurano za izgradnju graničnog prijelaza Doljani,jednog od najfrekventnijih na jugu naše zemlje, u Upravi za indirektno oporezivanje (UIO) BiH sada imaju milion manje.\nNedavno je milion KM, odlukama Vijeća ministara BiH, a na prijedlog UIOBiH, prebačen za izgradnju graničnog prijelaza Osoje.\n"Prvobitno su za izgradnju graničnog prijelaza Doljani bila planirana 4,2 miliona KM, a sada su na raspolaganju 3,2 miliona KM. Procjenjujemo da će to biti dovoljno", kazao nam je Ratko Kovačević, portparol UIOBiH.\nKovačević je dodao da je urađen idejni projekt za izgradnju GP Doljani, a u toku su aktivnosti na izradi urbanističko-tehničkih uvjeta, kao i ishođenje urbanističke saglasnosti.\n"Čim UIO pribavi sve potrebne dozvole, bit će raspisan tender za odabir izvođača radova i nakon toga će se krenuti s gradnjom", naglasio je Kovačević.\nZemljište za novi prijelaz na Doljanima UIO je kupio za skoro milion maraka krajem 2018. godine, a nalazi se u neposrednoj blizini postojećeg graničnog prijelaza i prostire se na 4.300 kvadratnih metara.\nSredstva za izgradnju trebala su biti osigurana još 2019., međutim, zbog činjenice da su te godine sve državne institucije bile na privremenom finansiranju, u UIO nisu mogli provoditi kapitalna ulaganja.\nNovi prijelaz bit će izgrađen prema standardima Evropske unije, a imat će tri ulazne i tri izlazne trake.